text:
Curuk bentik balas nunjuk. Jejebris, téténjrag, lain perkara anéh. Naon deui? Iraha deui? Keur kawasa ieuh. Saha pijalmaeunana anu wani mungpang kana kahayang jeung karepna. “Éta gé lamun hayang soék tikoro!” omongna. Dayagdag dina korsi gading gilang kancana. Upeti, pajeg, sagala, pating térékél. “Demi kamakmuran rahayat!” Ki Mantri propaganda. Raja unggut-unggutan, “Panuju!” Pon kitu deui para gegedén anu ngabadeg kénca-katuheunana. Sakapeug ngusapan hulu partéy nu satia ka dirina, katénjo calawak bari ngelél sarta némbongkeun sihung ranggéténg. Atoh diparaban daging rahayat nu teu walakaya. Rahayat ti waktu ka waktu ti jaman ka jaman, angger. “Angger rahayat! Sejahtera mung kanggo aranjeuna!” ngirik taneuh beureum madetkeun kuburan hiji raja nu cik kénéh tilar dunya. “Tong hariwang, mang. Ku kami saparakanca disasaak awakna. Moal disésakéun iwalti tulang taléngna,” haréwos bilatung. Cakah-cikih, nyiksik layon raja. Dagingna diparebutkeun. Kakawasaan, kasombongan jadi eusi beuteung bilatung.
Bus ka jero toko. Mapay milih baju nu kira-kirana pantes keur manéhna. Gap nu ieu lain, nu itu lain. Loba tinimbangan sieun manéhna teu resep. Kaméja célé nu titadi dikeukeuweuk kapaksa diteundeun deui. Najan ceuk sawangan bakal pantes mun dipaké manéhna. Antukna teu jadi meuli. Tepi ka imah, pikiran teu leupas tina kaméja célé, diwawaas dipaké manéhna. “Nuhun pisan, Akang mah paling resep kana kaméja célé téh, komo nu ieu.” Pokna dina impian. Isukna, pareng panggih, manéhna maké kaméja célé nu sarua pisan jeung nu itu. Persis sagalana. “Kaméja anyar paméré Wati, kudu waé dipaké ayeuna.” Karérét Wati imut bangun sugema.
''Mad cenah BBM téh angger rék naek''
''enya pasti éta mah, moal bisa ditawar deui. Ngan urang kudu pinter-pinter narékahannana atuh''
''heueuh kumaha narékahannana da motor uing mah boros pisan Mod....''
''ahh... gampang Mad tinggal ngarobah eta mah Mid'' ceuk Emod daria
''ngarobah naona.. mémang bisa dirobah...?''
''nya bisa..... tinggal robah wé pelampungna supaya jarum nunjuk kana F terus'' ceuk Emod meni kalem naker.....
Aya nu gagauran, nginghak, jeung ngahinghing. Mangpirang buku kanyenyerian. “Cukup! Geus montong ceurik! Pikir maranéh naha kuring teu bingung? Teu kuciwa? Nempo urang Sunda hésé diajak maca bukuna, teu bisa nulis ku basana. Kuring gé sarua, nyeri ...!” Kituna téh bari nepakan dada. Jep! Mangpirang buku jempé sapada harita. Manéhna cengkat, sup ka kamar. Nyokot samping dua lambar. Bar ...! Samping nu hiji diamparkeun. Hiji, dua, tilu jeung satuluyna. Buku diéntépan luhur samping. Opat tungtung samping dicangreudkeun. Samping hiji deui dipaké pangais. Gembolan buku kiwari aya dina aisan. Peuting nu jempling nganteur léngkah manéhna. Rék kamana? Dikumaha? Handapeun bulan nu komara, tukang loak buku ngajejentul, gédé harepan.
Pangna kuring nulis surat, taya lian susuganan arca-arca nu nyesekkeun ngemplongkeun dada, ngaleyurkeun teuasna hate nu pinuh ku nalangsa.
Kuring nulis surat lain hayang dipikarunya atawa pikeun ngondang simpati, tapi pikeun ngaluarkeun sora-sora nu pinuh ku bangbaluh nu teu weleh ngarahuh.
Kumaha wartosna kanggo dinten enjing kaping 2 Mei? Wios teu kedah diwaler, jalaran sadayana ge tos uninga, wirehna ti ngawitan CBSA, KBK, dugi ka ayeuna disebat KTSP nu kedah diselapan ku karakter, bet asa aya ganjelan nu mangrupi patarosan, kanggo saha saleresna ari atikan? Sok sanaos BOS ngabebaskeun sagala biayana, namung apan ka SMA atanapi ka SMK nu salajengna ka Paguron luhur, apan biaya nu ratusan juta teh kedah ditanggung ku nyalira
Geura mangga tingal ku nu ngarangken inohong atikan, pangeusi ieu nagri gemah ripah mung tiasa ngimpi, hanjakal saparantos nguniang tina ngimpi bet kedah aya keclak cisoca jalaran teu seueur barudak teu sarakola
Rupina, harepan balarea, biaya ti ngawitan SLTA dugi ka Paguron Luhur tiasa samirah-mirahna, sangkan anak incu tiasa ngarobah kadholiman janten kaadilan, tapi iraha boa nya?
Basa si Endut diwisuda, manéhna nyangking gelar sarjana DRS. Teu kungsi lila si Endut digawé kantoran. Bi Icih, indungna si Endut saking atohna ku nu jadi anak, ditanya ku mang Junéd tukang bubur kacang: “Bi Icih, ari tuang putra téh damelna dimana?”.
Jawab bi Icih: “Alhamdulillah.., pun anak téh damelna di doktorandes (Drs)”.
Mang Juned seuri:”hahaha..., Drs. mah sanes padamelan bi Icih, tapi éta mah titél gelar..”.
Ceuk bi Icih deui: “eu... leres pisan mang Juned, pun anak téh ayeuna mah damelna di tempat anu baseuh”.
Tembal mang Juned deui: “damel naon bi Icih nepi ka di tempat nu baseuh sagala, kabayang jibrugna atuh..”.
Jawab bi Icih deui: “nya sanés atuh, tempat anu baseuh téh mang Junéd ge apal meureun. Si Endut téh ayeuna mah geus jadi jalma jegud top markotop, pokona mah hédéd pisan. Geus ah mang Juned, tong loba tatanya..”.
Mang Juned ngahuleng mikir ngabingunganana...
Era..sabenerna kudu era ku kukupu...mun seug diimeutan.
mimiti tina hileud ... nu jadi ciri..ka eta makhluk loba nu rujit malah sieun kadituna teh...mun disiloka keun ka urang...ka jalma eta lir ibarat jalma nu bobolokot ku dosa.
nincak fase ka 2..mimiti robah jirim jadi kepongpong ...siloka keur urang...eta jelema mimiti ngarobah sikap jg tingkah laku tinu salah kanu hade.
fase ka 3...geus ngajirim jadi kukupu endah...nu jadi ciri ka eta mahkluk loba nu resep ka manehna...teu budak teu kolot teu awewe teu lalaki...
tah ku kituna..aki boga cita2 hayang ngasaan jadi kukupu....meh dipika suka dipika meumeut ku para wanoja....
“Jempé heula sakeudeung, Ujang! Jempé heula, Nyai! Ulah ngéar baé ceurik.”
Ih, da ngaranna gé budak, kitu kabisana. Lapar, ceurik. Nyeri, komo deui, bakal
leuwih tarik ceurikna. Ngéar teu eureun-eureun. Semu nu rusuh, léos manéhna ka dapur. Rét kana kaléng susu, euweuh eusian. Keur kitu, hawar-hawar kareungeueun sada nu ngetrokan panto. Koloyong manéhna ka hareup. Rekét mukakeun panto dipirig ngéarna sora nu ceurik.
“Nyai! Geus dua bulan tacan mayar kontrakan. Kumaha ieu téh?”
“Ké sonten, Bu! Pun lanceuk tacan mulih.”
“Heug, ku Ibu ditungguan di imah. Tapi lamun jalir, wayahna!”
Teu nyangka bakal aya balukarna kana diri. Ĕta pédah dahar rujak cuka béak tilu mangkok isuk kénéh. Leuwih ti lima welas kali bulak-balik ka jamban. "Engké mah sakalian wé dicampuran éndrin!" pamajikan gegelendeng. "Poho nyimpenna," cekéng téh. Orolo kuring utah, getih nu bijil. Nempo kitu, pamajikan geumpeur.
"Tah, geuning beunta ayeuna mah," ceuk nu maké seragam bodas bari menerkeun infusan dina leungeun kénca. "Ieu téh di mana?" euweuh nu némbalan, kabéh pating laléos.
Astaghfirullah, meureun ieu téh di rumah sakit téa. Lamunan kagareuwahkeun ku nu daratang, ngabring. "Anjeun rék diubaran heula méméh ditakonan. Moal lila, paling 200 taun," ceuk nu anyar datang.
Gebeg, kuring reuwas. Aya panggilan dina hapé, nomerna teu wawuh, terus ditarima. "Ieu sareng saha?" kuring nanya. "Bagéa di alam barzah!" jawabna tandes pisan.
Ahad, 18 Maret, wanci haneut moyan.
Ka luar di Exit A1 stasiun Tin Haw. Laju ka kebon. Victoria Park, Hong Kong Island. Kebon nu dipelakan ku 5500 tangkal, legana teu kurang ti 19 hektar. Kuring pasini jeung Dhafir, si Pakistan kasep nu peuting tadi nelepon.
Panggih dimana wae, iraha wae, Dhafir teu weleh ngumbar kanyaah jeung kadeudeuh. Jutaan kembang nu ngalayah dina tincakeun ngadadak layu, basa hiji-hiji kecap ka luar tina biwir Dhafir. Indungna di rumah sakit. Usahana ancur-ancuran. Adina difitnah, dicerek pulisi. Kitu alesanana sabulan ieu manehna ngaleungit.
Kuring eleh geleng. Duit ladang buburuh sataun di Hong Kong kumanehna ditampanan. Kongkorong jeung geulang bekel ti lembur, golosor di bikeun. Demi anjeun kasep. Demi si jabang bayi nu geus opat bulan.
Tutas sarapan sandwich ti 7 Eleven di Causeway Bay, kuring pisah jeung manehna. Silih titipkeun kasono.
Sak, tembal Menteri, gewewek kuda ngagaley menteri bari najongan benteng, bari ngahiem geus tatan-tatan pikeun ngaburak-barik karaton Raja nu diriung ku pion-pionna, kuda teu bisa pajar kumaha, alatan teu bisa ngalengkahkeun sukuna.
Awakna geus baseuh ku kesang, tapi manehna angger ngalengkah, lebah pabrik textil, reg eureun, karek ge rek asup ka lawang saketengna, katempo aya triplek ngagantung, dibaca "MAAF TIDAK ADA LOWONGAN". Manehna ngarenghap, luk tungkul nyumputkeun kasedihna, teuing geus abaraha puluh kali manehna maca eta aksara di unggal pabrik, unggal kantor, "geuning STTB teh teu laku kana gawe...." gerendengna bari ngalengkahkeun deui sukuna, lengkah kapaksa pikeung mapay bayeungyangna uwung-awang.
Taya nu nyaho, yen dina peci para pamingpin nagara, timimiti nu handap nepi ka presiden, aya tulisan kieu:
Nagri kuring jungjungkeuneun
Rayat kuring ma’murkeuneun
Nabi Rasul tuturkeuneun
Ngan eta tulisan teh dina peci bodas. Matak mun disumpah-dilantik, maranehanana make peci hideung!
***
Ngan sakilat mangsa ngabelesat. Cikeneh ngorondang. Lelengkah halu. Capetang jeung ngopepang. Ayeuna geus harelung jangkung.
Si cikal geus sawawa. Aya karep hayang ngalalana neangan kaweruh, meuntas lautan ka nagari deungeun.
Ngaleut, jurung dua ka Bandara. Bral anaking, tong poho papagon agama, omat ulah rek kapincut ku Amoy.
Breh, lalangse di Multazam, Roudhoh, nembongan. Wanoja lungguh timpuh, ditiung pulas kayas saheab. Ngolebat !
Kembang kasenang nu kungsi mangkak dina ketug jajantung, muguran. Seungitna Indit ninggalkeun catetan budak nu ngampih ka tirisna peuting, di emper toko kolontong, dipepende lagu silung. Harepan getih wuwungan. Kagencet teuteupan indung nu ngulincer di sabudeureun bujal cai, mulek, mulikbek, ngalelepkeun rewuan pepeling, demi hariring. Parasantri tawasulan. Nyieun kalang, ngalalajoan tingkah jaman nu luluncatan ngaleglegan pamadegan. Kodrat nyingsat. Buah hate nabeuh kecrek di gigireun kaca mobil nu nutup sieun ku fatwa.
. Kahayang, . . . . . " Hayang nyandang bari nyanding terus nyandung. . . . . . !
Mas Modo ngagidir gigibrigan, amarah abrag-abragan. "Naha urusan ngéwékeun Dén Mas Wurik los-los kana pulitik sagala" cénah kekerot. Brag! keupeulna manték kana témbok hotél. Ngiungngiungiung!!! Alarm disarada, burudul mobil jeung pasukan huru-hara daratang. Gajleng Mas Modo ka Tegal Buahbatu gigireun hotél. "Héh gupernur kadieu dia jemput aing, ulah ngahékok baé. Urusan pilkada tong disangkut pautkeun jeung ngéwékeun dia!". Riob pulisi daratang. Mas Modo di cangkalak, les dibawa indit. Calon panganten Mas Wurik culang cileung sorangan, laju "Jedér" golépak.
Celengkeung alona Dyah béntés jasa, "naha mirip jasa nyah?, mas modo=G.Mada, mas wurik=H.Wuruk, Buah batu=bubat, teh Dyah=Citraresmi. Naha da di ditu kajadianna géh lain di bandung???".
"Néng ntos, nu ntos mah, éta ukur sajarah" Dyah ngélingan.
"Wilujeng wengi, Kang!" SMS nu biasa. Ukur tilu kecap. Gambar sora diteuteup. Dipencrong. Méh teu ngiceup. Diilo. Lila. Duka. Bet ngereteg. Mangmang. Sangkaan medal. Mudal.
"Nyai...naha leres?"
Naha leres, Anjeun miharep ginulur bagja?! Ngawilujengan wengi ieu. Anjeun lepat. Akang nuju peurih. Peurih sésa kamari.
"Duh Nyai...boa?"
Boa Anjeun ngawilujengkeun ka simpena peuting. Peuting nu karaha ti kamari. Dihariring jempling. Ukur teuteup. Nu teu méréan. Simpé, Nun?!
"Nyai...boa-boa?"
Boa-boa Anjeun mupuas. Nyocohan pédah caritaan kamari. Meupeus keuyangkeun sapanyeupahan. Hampura kitu mah, Akang!
"Jungjunan...palangsiang."
Palangsiang Anjeun guyang di sagara waluya. Ngudag birahi. Awor jeung kawirang. Nu kungsi katohyan. Sageuy. Punten Nun.
"Wilujeng wengi, Sayang" SMS kadua kali. Tara-tara ti sasari. Teg. Mageuhan sangka. Tedak sangka medal sangka. Beu.
Tengah poè èrèng-èrèngan..
Tengah sawah, Wètaneun sakola SD,, katingali barudak SD tiluan marakè kènèh seragam ngarincid ka wètankeun bari sakapeung kadèngè hareureuy. Jigana baralik sakola tah barudak tèh, can kungsi balik ka imah.
Teu lila reg areureun èta barudak dina palebah tangkal ceremè deukeuteun saung mang Samjali.
Sep, naèk lah manèh “ceuk si kuswan ka Asep”
Cik atuh wan, boga pipikiran, apan kuring sakitu bayuhyuhna, meureun teu semplak mah dahan ceremè ditaèkan ku urang mah, piraku dititah naèk “tèmbal si Asep”
Manèh atuh yu.. “ceuk si Kuswan deui, bari melong ka Wahyu”
urang mah keur nyeri sukuna gè wan, apan tadi tèa tijalikeuh basa mèngbal di sakola “ceuk Wahyu”
lah aingah “si Kuswan gagaro”.. kituna tèh bari tèrèkèl kana tangkal ceremè.
Lung.. lung teu lila ceremè dialung-alungkeun ku si Kuswan ka Wahyu jeung Asep.
Sabot kitu,,
Hawar-hawar kadèngè aya nu gogorowokan ti bèh kalèr... keur naraon sia barudaaak. Kapanggih siah nyaa, maranèh nu sok maokan ceremè kami tèh, paingan ceremè tèh meni teu kari, kituna tèh bari ngamang-ngamang paneunggeul.
Sakali dua kali mah aranteng kènèh barudak tèh ngalaan ceremè, da meureun can kadèngè.
Barang geus rada deukeut... gebeg eta barudak reuwas kabina-bina, mangkaning mang Samjali tèa geus katelah galak. Atuh teu antaparah deui si Asep jeung si Wahyu mah.. lur ceremè, lur sapatu, lur kantong sakola lumpat sakalumpat lampèt ngabecir ka kidulkeun bari kungsi kènèh si Wahyu mah nyalukan si Kuswan “Waan Hampura nya, urang tiheula” waas eta si Asep anu sakitu bayuhyuhna, jeung si Wahyu anu sukuna ingkrud-ingkrudan kènèh. Tapi da untungna mang Samjali tèh gening teu tuluy ngudag maranèhna da ngadon ngarandeg handapeun tangkal ceremè bari dangah. Atuh Nya puguh si Kuswan meni rey beureum ray pias tèh nyaan, bari tuluy hing ceurik. Kira-kira kumaha tah kadituna?
Keur mimiti masantren di Mama Ajengan Dimyati, Uing ngarasa teu betah pisan. Tempatna jauh ti jalan, katambah santrina lalaki wungkul. Sapopoe, lamun beres ngaji teh sok cicing we di kobong. Ngadengekeun walkman, nyetel lagu-lagu rock. nu jadi karesep. Malah, lamun babaturan sakobong keur euweuh, Uing kadang-kadang sok nyekel sapu bari nurutan gayana Kirk Hammet, gitaris Metallica tea.
Lila-lila, uing ngarasa betah. Komo basa nyaho, yen awewe geulis nu anyar panggih di warung Mang Ujang teh, eta putrana Pangersa Mama, nu nembe uih masantren ti Jawa.
Lieur ku hutang jeung loba teuing dosa. Borangan-borangan ogé, hiji poé, manéhna kapaksa tapa di guha. Sabulan ti harita, hasil tina tapa, manéhna meunang téko Aladin. Ceuk sora gaib nu kungsi ngaharéwos kana ceulina, ké mun geus nepi di imah. Si téko éta gancang gosok, siap-siap wé beunghar ngadadak. Kitu pokna. Nepi ka imah, si téko téh geuwat digosok ku manéhna. Enya wé, tina téko kaluar haseup. Teu kungsi lila, jleg, Haji Wawan. Bos kaén, nu ti heula kungsi nagih ka imah. Molotot. Ngancam rék nelpon Pulisi harita kénéh. Boa salah ngajampé kitu. Biwirna gegerenceman deui. Babacaan. Si téko digosok deui, kaluar haseup. Jleg, si Jack jeung balad-baladna, débt koléktor Adira, rék nyekék beuheungna. Téko digosok deui, kaluar haseup. Jleg, Ceu Iroh, nu reuneuh tilu bulan, nulak cangkéng. Gogorowokan, harita kénéh hayang dikawin. Teu loba omong deui, téko dibantingkeun. Hareupeun Haji Wawan, si Jack, jeung Ceu Iroh, manéhna ngudupruk ampun-ampunan.
Basa Subali jeung Sugriwa robah jirim jadi wanara, biwirna renyah-renyoh, saawak-awak ngadadak buluan, pikasieuneun, tina bujurna ngadadak nonghol buntut nu papanjang-panjang jeung larangannana. Nempo dirina robah jirim jadi wanara, Subali jeung Sugriwa papelong-pelong, luk tungkul, aya keclak cimata pinuh kalara, laju ngagerendeng meh bareng, "Naha aing teh wanara jajaka nu kaideresa kitu..."
Hujan ngepris ti magrib kénéh. Langit kulawu teu méré tanda picangraeun. Sabot macet, karérét sisi jalan awéwé geulis buukna galling muntang keur maké telepon umum. Tangtungan ginding maké baju bulao ngora. Gigireunana kérésék balanjaan. Lila ngobrolna téh, matak jongjon nu nyérangkeun. Asa anéh, aya kéneh nu maké telepon umum! Jeletot, gurubug, kuring nyengir bari ngusap pingping. Pamajikan kaciri samutut. Nungguan nu balanja leuwih ti dua jam. Siga nu teu rék téréh anggeus. Mulang ti mall, nu nelepon masih kénéh di dinya. Luak-lieuk siga aya nu didagoan. Asa karunya. Peuting isukna, aya deui di dinya. Panasaran ditanyakeun ka tukang béca. Horéng ta téh gaya wungkul, cenah, ékting sabot nungguan pelanggan.
Rada ngahuleng basa mireungeuh hasil chek up kamari...
ningali hasil tes darah..majarkeun teh ceuk dokter...DARAH MUDA
nempoan hasil rontgen palebah dada...katempo aya jamparing asih nu nanceub ti jajantung nepika hate...
nempoan hasil rontgen palebah sirah..naha na jero otak teh pinuh ku gambar awewe..jeung rupa-rupa khayalan katut impian...
na ieu teh dokter nu salah mariksa atawa aki nu kajongjonan teuing ulin di dumay..?!
Nu leuwih aheng deui..basa dokter mere ubar...nu di asongkeun teh 2 tablet urea..jeung 4 guruntul kapur barus..bari mikeun eta dokter pesen.."Aki..ngaleueutna ulah ku ci herang,,nganggo sepertus we..meh enggal aya karaosna."
Na eta teh ngarah aki leuwih kasep kitu..?!
Kuring ngajugjug ka hiji lembur anu kacida ahéngna. Sakabéh warga lembur, leumpangna mundur, eweuh anu maju. Ngadeugna éta lembur, taun 1945. Saprak Bung Karno diganti ku Soeharto, teuing kunaon sakabéh jalma di éta lembur, leumpangna nyagigir, eweuh saurang ogé anu lempeng. Asup ka jaman Reformasi, mangsa Gusdur ngageugeuh ieu Nagri, warga di lembur éta geus aya kamajuan, lempangna geus teu nyangigir tapi ngorondang. Barang Ésbéyé mingpin Énonésa. Sakabéh warga lembur, leimpangna mundur. Boh ka pasar, boh ka émpang, boh kamana waé kudu mundur. Sabot kuring keur ningali jelema nu marundur, jol, aya dua jelema lempangna maju. “Naha papahna maju?” kuring nanya . “ Déwék mah Kuwu” témbal nu lalaki bari beledag-beledug siga urang Jawa. “Uing mah pamajikan Kuwu,” ceuk nu awéwé. Laju katempo deui aya lalaki make dasi. Can ogé di tanya, manéhna némbal sorangan “Kuring mah jalma beunghar,” logatna, Tionghoa. Harita kénéh kuring miluan mundur; anu maju ukur sasatoan.
500 Méter ka statsion Manggarai. Karéta ékonomi ngadadak eureun. Baku. Samenit. Sapuluh menit. Satengah jam. Panas beuki nyongkab. Késang-késang ngagarajag. "Anjing teh!" "Pamaréntah goblog! Euweuh kamajuan!" "Matak ge meuli karéta téh jeung sinyalna atuh! Meusmeus gangguan sinyal, meusmeus gangguan sinyal!" "Heueuh, waduk, lah!" 45 menit, eungkeut-eungkeut karéta mimiti laju. Sakadang bugang digarimbung. Diharudum koran. Nu raéng ngadadak réhé. Simpé.
Nepi ka isukna: basa karcis nu saukur béda tanggal, karcis nu kasakitu kalina, diasongkeun ka masinis.
Boga manuk titiran dingaranan Dakung, pédah disada, sorana “ Kung ”. Geus ditawar lima juta, lebar, sabab miara tepi jadina geus béak ratus rébu lamun diitung mah. Kungsi paséa jeung pamajikan, cenah jual lima juta ka kang Yayan, harita lumengis bogoh pisan si Dakung , butuh meuli sapédah budak, karunya sakola leumpang. Wanci pasosoré aya sémah, China, maksudna nawar manuk, China wani tujuh juta. Sabot adu tawar, pamajikan bari nyuguhan cai, teu sirikna panon muncereng, nitah dijual. Nya eleh déét tungtungna si Dayu dijual, duitna isukan balik ngantor, Chinana teu mawa duit, harita. Sapeupeuting ngobrol jeung pamajikan ngadadak sarwa sono. Isukna pabeubeurang China nyampeur ka kantor, bareng indit ka imah nyokot manuk sakalian ngaduitan.
“ Mah ari si Dakung mana, gening kurungna geus kosong?”
“ Ieu Pa “, Cenah bari ngasongkeun dus leutik, dibuka, eusina goreng manuk.
“ Ari Mamah, ieu teh manuk?. Si Dakung digoreng?”
“ Muhun, apan saur Papah wengi, atahna geus mahal, komo asakna "
Hiji...hiji..hiji....ngagulung ngajadi hiji.....hiji..hiji..hiji..ngan hiji nu bisa ngagulungkeun ngajadi hiji...hiji deui ... tong aya emutan aya hiji deui..mung hiji-hijina nu bisa ngahijikeun ngajadi hiji
alatan napsu birahi, manehna ngarereweg wanoja nu geus lila jadi incerannana, laju nyabut bedog tina sarangkana, raga nu geus teu walakaya dicacag diwalang-walang, dikorobet hatena digayem nepi beakna, teu cukup ku sakiitu, jajantungna direcah bari diselewegkeun, sanggeus nelen dua siki panonna manehna ngagakgak matak muringkak. "Poe ieu aing geus meunang kanimat nu lain lumayan...." pokna satengah ngajoroowok.
Meh tilu peuting huleng jentul pinuh ku pangharepan. Kacindekan nu diarep-arep weleh teu emol-emol. Gutrut! Jang Karim nyieun deui surat dina keretas puilas bulao, dipasieup gambar kananga naretes di unggal juru..
"Nyimas,! sanes engkang karep ngurihit, nanging hate engkang nu meubeut meulit ngantos-ngantos katandesan, kiwari janten lamunan. Mugia salira teu renggat panggalih ku ayana serat ti engkang,bari pinuh pang harepan kana waleran Salira." Kotret mungkas tulisan rungkal-ringkel oray ngepot. Karim.!
Keretas ditulap-tilep. Gap kana amplop nu sarua, pulas bulao. Di letak sisi-sisina, blus surat dilelepkeun. Sabot ngarapetkeun amplop, kadenge aya nu ngetrokan panto. Teu talangke, bray! pagawe POS ngasongkeun surat. Gebeg,! pangirimna Imas Eli. Geuwat dibuka hate ratug campur atoh.
"Kang Karim! pangapunten anu kasuhun,Imas sanes seja nampik sapajodogan, Wireh pin Bapak parantos ngajodokeun Imas ka Kang Dadang, rayi engkang" Leng! alam dunya asa muter.
Geus aya tilu poéna gegerungan ngarasakeun kanyeri jeung kapeurih. Bisul téh teu apal di tata krama, bet hayang nyéngclé dina pingping sagala rupa. Sok leuheung mun palebah hareup, der ieu mah kalah di tukang ... atuh mani raridu mamawana. Jam sapuluh peuting wayahna tibra, kuring masih élékésékéng dibaturan ku nyanyautan. Kulutrak muka kotak P3K, goréhél aya ctm, kedewek ... wék nyoékeun 3 siki, lek ... diinum sakabehna.
Abong peuting keur usum hujan, langit hieum poék mongkléng, ngan mendung teu daék turun éstu hareudang taya papadana. Mah, bapa saré heula nya kahadé bisi barudak asup ka kamar, pamajikan unggeuk. Dug saré, bulucun teu maké pakéan salambar-lambar acan, antukna ngageubra lantaran ctm gancang gawéna.
Barang ngulisik antara sadar jeung henteu, ngarénjag reuwas ... getih patulayah dina kasur, écés jéntré bisul téh geus bucat kaluar jeung matana. Pamajikan balaham béléhém, kaciri baseuh kénéh buukna. Sigana can lila kuramasna ...
Baheula rudet hayang boga gawe. Kiwari rudet loba teuing gawe. Teu bisa nyingkah, hirup katalikung ku target, nepika solat ge kaluli-luli. Geus karuh ruang riung ka pangajian mah, jajauheun!
Adan asar asa rek noelan hate basa eureun dina setopan, hanjakal karudet beuki nambahan sabab loba nu ngamen nyalampeurkeun. Kareret monyet leutik nyengcle dina taktak pamuda gondrong anu oblongna soeh. Leungeun kencana pakupis mere isarah ka monyet nu kaciri nurut da terus igel-igelan. Leungeun katuhuna nyekelan rante bari ngasong-ngasong kaleng butut.
"Teu ngagehan batur, sagala ku sorangan! Lin sok duaan?" ceuk kuring.
Manehna ngajawab, "Gentosan Pa, nuju netepan heula"
Ku resep ningal ibu-ibu majelis ta,lim di lembur abdi. Raksukannana unggal dinten gentas-gentos. Dinten Senen pulas hejo. Dinten Rebo pulas oranye. Dinten Juma,ah pulas bodas. Kanggo pangaosan PKK kalurahan raksukan batik soklat. Upami di kacamatan pulas beureum. Tah upami diulem ku ibu wali warnana bebas mung kurudungna tangtos kedah pulas koneng pamasihan ti anjeunna. Upami pun bojo mung ngiringan anu dinten Juma,ah .Margi mung nembe kapeser nu pulas bodas.
Bulan kapitu. Bulan rahasya. Bulan samagaha. Para bujangga ngawastu. Batu papada batu tingkelentrung sada salendro: "Mi na mi - mi na mi la". Runtut jalma makalangan. Laun-laun kalang ngalegaan. Batu reujeung batu lawas paketrok nyilalatu. Seuneuna hibar sapakalangan. Purba. Ti jauhna gunung mubyar cahayana, caang padang narawangan.
Dangdanan badis iblis dina film. Beungeut coréléng, ngaranggahkeun leungeun bari nyambat sétan. "Sataaan!" musik ngaguruh. Sora gitar nguwak-ngawik, kibor geueuman. Sora manéhna ngagulung na tikoro. Gerem marakayangan, dihuru lampu rebuan wat. Nu lalajo diayun ambing dajal. "Sataan...!" Bérés manggung, manéhna jeung grup bénna ngariung tukangeun panggung. "Alhamdulillah konsér urang suksés!" cenah. Saréréa ngucap sukur ka Gusti.
Dangdanan badis iblis dina film. Beungeut coréléng, ngaranggahkeun leungeun bari nyambat sétan. "Sataaan!" musik ngaguruh. Sora gitar nguwak-ngawik, kibor geueuman. Sora manéhna ngagulung na tikoro. Gerem marakayangan, dihuru lampu rebuan wat. Penonton diayun ambing dajal. Sataan...! Bérés manggung, manéhna jeung grup bénna ngariung tukangeun panggung. "Alhamdulillah konsér urang suksés!" cenah. Saréréa ngucap sukur ka Gusti.
Jalu, si jalak geus kongkorongok, geura hudang, bisi katingaleun nincek taneuh.
Jalu, turaes geus ngabejaan gogorowokan dina dahan nu beueus keneh ku ciibun, geura tatan-tatan sakeudeung deui halodo datang.
Jalu, tah dengekeun sit uncuing ngelak wae dina pucuk tangkal duren. Kade sing iatna geus boga bekel naon mun urang anu digero.
Awak pasiksak geus puguh bengeut mah teu puguh rupa, ceuk batur mah kasep kuring teh, tapi ayeuna bengeut siga Si Hulek. Bari ngararasakeun kanyeuri kuring terus morongkol katirisan ngagoler di pangberokan. Hate mah teu weleh baceo teu ngarti, naha kuring nu disalahkeun, da kuring mah teu rumasa. Diluar pangberokan hujan ngecrek teu eureun-eureun, bebence jeung koreak disarada, teuing timana datangna, aya sora awewe ngahariring bari ceurik. "Nafsu nu matak kaduhung badan anu katempuhan" . Beuki teu ngarti wae, naon maksudna. Uteuk terus mikir. Kadenge deui sora awewe ngahariring "Nafsu nu matak kaduhung badan anu katempuhan". Sakolebatan aya warna beureum nembrag kana bengeut, breh katingali aya pamuda nu mirip jeung kuring keur nyasaak hiji jelema nepe ka paehna.
Rurusuhan leumpang gé da rék muru imahna Kuwu. Sapanjang jalan teu weléh imut bari dibarung ku panyangka bakal meunang deui persénan cara mangkukna.
Sup ka imah Kuwu, dihaturanan ku pamajikan Kuwu sina diuk. Aki sumirta nyéréngéh sosorangan. Dampal leungeun diusap-usapkeun kana dampal leungeun anu séjénna.
Reuwas kareureuhnakeun. Kuwu datang bari kucem. Pasemonna kurawed. Aki Sumirta ukur ngahuleng nempo Kuwu siga kitu. Jol langsung nyarékan.
"Aki ngomong naon ka patugas kejaksaan kamari?"
"Aki mah ngan ngadugikeun anu ceuk Ujang téa basa mangkukna."
"Naha geuning uing isukan jadi kudu nyanghareup ka kejaksaan?"
"Ih duka teuing Aki mah teu apal. éta sugan, Jang Kuwu, gaduh salah naon?"
"Aki ngomong kumaha kitu?"
"Petugasna téh nanya ka Aki, 'Leres, Ki, désa téh kénging bantosan waragad 500 juta?' ceuk petugas téh kitu. Sakumaha kasauran Jang Kuwu, mun aya nu naroskeun mah walerna ngan 400 juta baé. Ku Aki téh diwaler, 'Leres, Pa. Nanging saur Jang Kuwu pami aya nu naroskeun mah wartoskeun waéh ngan 400 juta,' tah éta waleran Aki."
"Paingan! Teu hayang nyaho. Isuk, Aki, kudu milu jeung uing ka kejaksaan."
Tarik nyuruwuk. Nguwak-ngawik mongkléngna peuting. Meulah kota-kota simpé. Gagah lir naga. Luar-léor. Mapay jalan nu maranti. Ngayun ngambing pangeusina muru alam pangimpian.
Baeu, Jalu! Jajap kuring ka tebéh wétan. Hayang mapag katumbiri nu teu weléh warna-warni. Di dinya, aya harepan!
Di hiji paguron luhur anu kawilang sohor. "world class university" dilandina ogé. Bagian akademik ngabéwarakeun, yén niléy ti dosén didieu mah béda jeung paguron séjén, kaitung ketat. Patugas : "Wayahna, lamun hayang niléy A, niléy kuliah tur ujian watesna 91 ka luhur tina skor 100". kabéh mahasiswa ukur ngembang kadu. Sawaréh silih rérét. Tapi ahirna ibur éak-éakan, basa dipungkas ku kalimah: "tah, niléy B pikeun anu skorna 0 nepi ka 90."
Balik kuliah ngahaja teu sumpang simpang. Inget dina kastrol teh aya keneh liwet sesa peuting. Si Asep, si Yayat balikna pasti beurang, cek pikir teh. Kontrakan teh di Neglasari tonggoheun Ledeng. Sakapeung sok ngaliwet ari daek. Mimindengna mah dahar di warung we. Sok pahiri-hiri ngumbah wadah. Barang bray mukakeun panto, ana seleksek teh aya nu ngabadug kana irung. Bau naon ieu? kasebelan meni mabek kieu? Lung kantong, lung sapatu, koreleng ka warung. Liwet dina kastrol mah teu hayang nempo, kaburu ngambeu nu teu pararuguh.
"Bau naon ieu teh?" teh Ade urang Menes Pandeglang runya-renyu basa ngaliwat ka hareupeun panto. "Numawi, Teh duka bau naon? Teu kuat cicing di lebet abdi oge."
Si Yayat nu kakara balik kuliah barang mukakeun panto, langsung seuseurian. "Kunaon silaing seuri, boa nu boga dosa teh maneh nyah?" cekeng teh curiga.
"Teang we ka para!" bari ngaleos ka warung.
Isukna pa Engkon nu boga kontrakan hariweusweus, cenah aya nu ngawelu dikeresekan dialungkeun ka luhur para.
Sieun keneh ku Sukata tinimbang ku Alloh. Alloh mah maha welas maha asih, Sukata mah bengis. Ulah coba-coba codeka ka juragan kawasa. Catetan kabengisanana metet. Teu pandang bulu, ka ibu-ibu nu keur kakandungan oge bengis. gara-gara dipenta duit teu mere. Keur mah teu mere, nyentak, atuh digaprot. Ceuk nu nyaraksian, untung digaprot ge, mun lain ka nu kakandungan mah teuing dikumahakeun boa. Geus saminggu teu katempo ngulampreng di pasar. Nu dagang jeung nu balanja aman. Rupa-rupa beja nerekab. Juragan preman ngambang di walungan. Aya oge nu nyebutkeun paeh dirogahala lalaki satitel, nu hayang ngarebut pasar. Nu bener mah dicoco reungit, tuluy muriang, kalangsu.
Jauh saméméh aya nu ngalebuan tai kotok, miliaran mangkeluk sél tunggal pangeusi dunya ngayakeun konpérénsi. "Urang geus teu mampu ngokolakeun dunya", cek Protozoa, nu jadi pupuhu konpérénsi éta. "Urang masih teu bisa ngamangpaatkeun geledegan tangkal di leuweung. Dunya perlu mangkeluk nu leuwih sampurna ti urang", émbohna.
"Terus urang kudu kumaha, pupuhu?" Baktéri kalah nanya.
"Urang kudu wani ngahiji, kumaha wani?", cek Protozoa.
"Wani!" jenuk ragem.
Waktu terus nyurulung. Taun geus milang miliar. Di sagara keusik tan tungtungan, hiji-hijina endog kadal ngacingcalang.
Teu pira ukur dua kecap. Pédah status kuring. Dua kecap jadi cukanglantaran burantakna duriat kuring jeung Néng Anih. Katrésna nu dibeungkeut mangtaun-taun, dumadakan peunggas sapada harita. Nasib diri, dogér monyét di parapatan Samsat dipotrét ku hapé. Terus dipasang ka pesbuk, bari ditulisan: sarimin berkacamata. Panyangka Sar téh pa Basar, horéng pa sarimin, bapana néng Anih anu sok disungkeman ari apél malem minggu.
Turun tina angkot, gura-giru naek kana beus Rudi nu ka Bandungkeun. Luak-lieuk aya cawene nyorangan dina jok katilu ti hareup. "Neng, nyalira?" pok teh bari rek neundeun bujur dina gigireunana. "Muhun." manehna ngareret bari maledogkeun imutna. Seeer. Geulis euy.
Uleng mikir, kecap naon nu kudu kedal pikeun muka paguneman.
Pandeglang geus kasorang, jog ka Rangkasbitung. Beus eureun heula lebah terminal rek nambahan panumpang. "Mang, aqua hiji!" kuring ngasongkeun duit. "Abdi ge hiji mang!" cek nu geulis. "Nya dua atuh mang. Wios tong diangsulan." pok teh. "Eh wios atuh, A da aya." Sawios, sakantenan." cekeng teh bari ngareret. "Bade angkat ka mana atuh salira teh?" nyobaan nanya. "Oh, bade ka Bandung. Dupi AA bade ka mana?" manehna males nanya. Panjang obrolan teh ngan nu kacatet mah manehna teh Teti urang gang Pagarsih no 29 RT 04 RW 03 pengkereun Masjid Al Ikhlas. Isuk pageto rek dipaluruh.
Rebun-rebun nagog di pacilingan bari ngelepus udud, “beu aya ku pedooo!”. Keur anteng ngararasakeun, barasat aya cahaya ngolébat nyamber sirah. Kuring kagét ngoréjat ngejat ti buburanjat sagala kalabrak, pinding pacilingan paburisat, lumpat satakertanaga teu sidikna notog-notogkeun manéh, panto ditubruk ngageblak, kusénna méh rungkad, sorondoy dapur doyong. Kuring ngabeudeuga tonggongeun pamajikan nu tonggoy ngakeul kéjo aron. Nyentak “Jikan!...” “Téng…téng…téng…” ditémbal ku nakolkeun susuk kana katél. Ĕta “morse”, nyirikeun manéhna masih satia, satuhu, tumut, sujud kanu jadi salaki. “Tong kapalang sabar geulis, do’akeun, kakang geus buleud baris nyalonkeun diri pikeun jadi Gubernur Jabar periode nu bakal datang“. “Kumaha didinya wé… hangit nanahaon, asa wawuh bauna?”. “Tobat gusti…. hampura poho can ngisang”.***
“Ceuk aing ge, mun latihan padungdung teh heug bayangkeun saolah-olah sia keur nyanghareupan musuh nu sajati!!”, ceuk Bah Jadug ka si Kujang.
Matak harita, basa si Kujang ditarajang ti beulah katuhu, manehna nyingcet make pamonyet, dina ulin monyet engke. Panarajang musuh ngeplos. Sabalikna, si Kujang manggih lolongkrang keur nejehkeun sukuna nu geus diangkat. Hiuk! Sukuna nuju palangkakan musuh. Tapi musuhna rikat dongko, nurunkeun sikuna. Jekok! Mumuncangan si Kujang diadu jeung siku. Rey singsireumeun. Teu dirasa, sabab ti beulah kenca musuh nu hiji deui geus narajang. Najong sakilat. Hiuk! Palebah puhu ceuli aya angin bangbaraan. Brek! Si Kujang geuwat depok dina ulin oray numpi, bari ngaheumbatkeun peureup Cimande kana mamaras musuh. Orokaya musuh nu ieu ge rikat. Jebrod! Peureupna dipapag ku tuur. Si Kujang rikat ajeg masang kuda-kuda bukaan Syahbandar. Tapi musuh duanana leuwih rikat ngirimkeun peureupna kana beungeut si Kujang. Dua peureup buleud ngahiuk. Euweuh waktu, Si Kujang ukur bisa mundur bari ngalenggak. Plos. Dua peureup nyamos. Tapi sakilat jol deui dua peureup nuturkeun. Hiuk! Lenggak…Plos. Ngan kitu jeung kitu we beak lima lenggakkan..
+Minggeus! Minggeus!! Nanaonan sia meni ripuh kitu?
-Puguh enya, Bah! Dirempug ku duaan!
+Baruk?
-Beulah katuhu Jet Li..
+Beulah kenca?
-Jacky Chen…!
***
“Ceuk aing ge, mun latihan padungdung teh heug bayangkeun saolah-olah sia keur nyanghareupan musuh nu sajati!!”, ceuk Bah Jadug ka si Kujang.
Matak harita, basa si Kujang ditarajang ti beulah katuhu, manehna nyingcet make pamonyet, dina ulin monyet engke. Panarajang musuh ngeplos. Sabalikna, si Kujang manggih lolongkrang keur nejehkeun sukuna nu geus diangkat. Hiuk! Sukuna nuju palangkakan musuh. Tapi musuhna rikat dongko, nurunkeun sikuna. Jekok! Mumuncangan si Kujang diadu jeung siku. Rey singsireumeun. Teu dirasa, sabab ti beulah kenca musuh nu hiji deui geus narajang. Najong sakilat. Hiuk! Palebah puhu ceuli aya angin bangbaraan. Brek! Si Kujang geuwat depok dina ulin oray numpi, bari ngaheumbatkeun peureup Cimande kana mamaras musuh. Orokaya musuh nu ieu ge rikat. Jebrod! Peureupna dipapag ku tuur. Si Kujang rikat ajeg masang kuda-kuda bukaan Syahbandar. Tapi musuh duanana leuwih rikat ngirimkeun peureupna kana beungeut si Kujang. Dua peureup buleud ngahiuk. Euweuh waktu, Si Kujang ukur bisa mundur bari ngalenggak. Plos. Dua peureup nyamos. Tapi sakilat jol deui dua peureup nuturkeun. Hiuk! Lenggak…Plos. Ngan kitu jeung kitu we beak lima lenggakkan..
+Minggeus! Minggeus!! Nanaonan sia meni ripuh kitu?
-Puguh enya, Bah! Dirempug ku duaan!
+Baruk?
-Beulah katuhu Jet Li..
+Beulah kenca?
-Jacky Chen…!
***
Néng Mayang keur nyiram tilu bulan. Kahayangna matak lendeng ka si mpap carogéna. Hayang ngusapan sirah dugul Pa Kuwuuuuu! Cenah. Heug! Témbal si mpap semu bingung. Atuh Pa Kuwu nu geus lila sok kumétap mun Néng Mayang ngalalar, peureum beunta diusapan. Rénghap-ranjug bari rut-rét bisi katénjo ku Ulis. Néng Mayang nya kitu deui, bangun ni’mat ngagélang anu bolénang. Hayang niup piriwit pulisiiiiii! Néng Mayang ngarenghik deui. Heug! Ceuk si mpap anu soléh, nu sieuneun Néng Mayang ada maén jeung Pa Kuwu. Isukna Néng Mayang milu ka parapatan. Si mpap dumarégdég nginjeum piriwit bapa pulisi. Mangka keur meujeuhna riweuh, sabab lampu mérah ruksak. Priiiiiiiiit!!! Cekiiiit! Jedak! Guprak! Aya motor ngagolosor di tengahing parapatan. Jegér! Dipapagkeun mobil anu nyemprung sakaligus. Hayang nyetiran doseeeerrrr! Néng Mayang lolongséran. Heug! Clak kana buldoser. Geuleuyeung sakaparan-paran. Jog ka lebah kios nu ngajajar sisi jalan. Suruduk. Gebru! Suruduk. Gebru! Kios rubuh tinggalebru. “Tuluuuuung! Aya doser édaaaaan!” Jalma-jalma lalumpat patingkocéak.
"Meunang ngurus ti lelembut, meunang ngatik ti leuleutik, meunang ngajar ti bubudak, kari-kari geus gedé ngadon modolan?, nya nu kitu nu disebut mulang tarima?" ngacaprak Bah Kéméd kana Si Kéméd anak.
"Teu modol kula mah Bah, ukur nyokot léptop Bapa Camat, kupédah aya nu nyiar laptop séken dikampus. Haliwu amat, pilakadar kitu" kalem jasa, bari léléndéan kana Emana nu keur ngalungsar tas kapiuhan.
kuring ngagoler dikamar nu sarwa bodas,teu daya teu upaya ,sepi jempling, nuaya ngan sora tittitan tina barang teuing naon nu aya gigireun.Kuring ngahuleng nginget-nginget ,dimana kuring?saha nu mawa kuring kadieu,lebeng teu inget
Mang Sarkowi jeung Mang Juminta keur anteng ngawangkong di warung Mang Ajat.
SARKOWI : “Ari ilaing, naha bet acan kawin baé?”
JUMINTA : “Kumaha déwék baé. Lain urusan manéh ieuh…”
SARKOWI : “Enya, mémang lain urusan uing. Tapi urusan Mang Ajat…”
AJAT : (ngaranjug) “Ké, ké, naha maké nyebutkeun urusan déwék? Dulur
lain, baraya lain! Sangeunahna pisan…!”
JUMINTA : “Da Si Sarkowi mah jalma rieut!”
SARKOWI : “Lamun lain urusan Mang Ajat, naha atuh calana jero pamajikan
Mang Ajat, bet dipaké ku Si Juminta?”
Mang Ajat merong ka Mang Juminta bari kekerot, nahan amarah.
Nu pameget kasep ngalempereng koneng. Katambih nganggo raksukan adat Sunda, atuh langkung sieup. Paromanna cahyaan, mancarkeun kabingah nu aya na lebet dadana. Matak bengong sakur istri nu melong. Pon kitu deui, nu istri geulis kawanti-wanti. Diraksukan kabaya pulas bodas. Payus sareng salirana nu lenjang. Pameunteuna rancunit, imutna matak nyeblak kana manah sakur pameget nu ngadilak.
Pamegetna kasep, istrina geulis. Nurub cupu.
“Mangga urang dikawitan. Pa wali engke nuju akad nikah cepeng jempol calon panganten pameget. Saparantos Bapa kedal lisan, omat jempol panganten pameget dibetot. Upami jempol tos dibetot calon panganten pameget kedah langsung nempas, tos apal panginten kalimahna nya… Ngartos ?” saur Pa Naib. Duanana unggeuk.
“Mangga geura der” Pa Naib marentah.
Gorolong, wali nikah ngucapkeun akad nikahkeun putrina lancar naker, laju metot jempol calon panganten pameget satakerna. Barang dibetot, polonyon…… jempol calon panganten pameget coplok. Tayohna jempol calon panganten pameget tos ladu, seueur teuing ngajempolan fimkin.


c: text/html

text:
KH. Hasan Mustafa
Islam (ti Kenca, Perbawa Iblis)
Barang brag gumelar dina rasa ka-Islaman, ku perbawaning Iblis ti kenca, wawatekna belet, guru bukti saharita: Kumaha? Hade lampahkeun atawa montong? Tapi buktina sarua bae, anu ngalakonan henteu jadi untung, anggur sahadena jalma kaparentah batur, ku badan tambah hina ngalakonan nu taya kauntunganana, anggur matak rugi: badan diruksak kangeunahanana. Banda dikaluarkeun taya kagunaanana. Dening kolot atawa guru atawa ulama, meureun bae da ngarah aing ulah mancangah, supaya boga kaserab. Balukarna banda loba dikurangan, badan mulya dihinaan, rasa keur ngeunah disangsara, padahal taya ladangna. Ari. urang nu disiar, kauntungan kamulyaan. Turug-turug kolot sok nyaritakeun barang nu taya buktina, majar eta gawe dipuji’ ku Gusti Allah, timbalan ‘Rosululloh, aya dina Qur’an, bawa Malaikat Jabrail. Tuluy nyaritakeun poe panganggeusan, papasten ngeunah jeung teu ngeunah, eta ti Allah ta’ala. Padahal diandel kitu, hanteu diandel kitu keneh, sumawonna ana nyaritakeun naon-naon nu hanteu katenjo ku mata, hanteu kadenge ku ceuli, hanteu karasa ku rasa, eta mah beuki mutuh teu perluna; dene kapanggih atawa karasa eta mah montong dicaritakeun deui, da manehna ge nyaritakeun beja dibejakeun deui. Lamun aya, tanda untung anu ngandel, rugi nu hanteu ngandel; meujeuhna urang milih-milih, mana anu jadi kauntungan?
Lebah dieu batan maju anggur mundur kana kufur, tina ngawula ku badan, tina ngawula ku ati. Lamun henteu digugu, dedewa moal weleh-weleh engke ngagokan dina gelaran iman. Rasakeun bae hanteu beunang di dieu sugan di ditu, da bongan wangkelang henteu beunang ku pituah nu ngeunah. Rasakeun bae da moal burung ngulampreng deui ka dieu, satungtung hirup mah.
Islam (ti Katuhu, Perbawa Kapangeranan)
Barang brag pisan gumelar dina rasa ka-lslaman ku perbawa kapangeranan ti katuhu, mending lakonan atawa montong? Tapi buktina sarua bae, nu ngalakonan tara meunang kauntungan, nu henteu ngalakonan tara jadi karugian atawa kacilakaan. Cek rasa ati: Aaaah! Mending dilakonan da papatah kolot jeung baraya-baraya, lamun daek milampah Islam, jadi rempug jeung batur-batur bangsa sorangan, tur meunang kapujian “jalma hade”, ngaregepkeun kana papatah. Tur taya bayana nu wayahnaan: salah, bener, – kumaha nu papatah bae, sabab henteu salah nu milampah darma ngawula ka papatah, henteu umum disalahkeun, sabab daekeun ngarasa hina tur ku badan cape, ku banda rugi. Taya nu dibeuli-beuli, kajaba darma papatah. Lebah dieu tacan nyaho di aherat, tacan sieun ku siksaan aherat atawa hayang kana ganjaran aherat. Ieu mimitina ngadu rasa pada rasa; samangsa geus ngadenge carita nu papatah darma nepikeun parentah ti Gusti Allah nu ditulis dina Kitab, pokna para ulama, tina timbalan Rosululloh, tina Qur`an, nu dibawa ku Jabrail. Ti dinya sereset ngandel, enya meureun, moal kolot lamo ngomong, tangtu paribasa “kembang sok jadi buah”. Aaaah, andel bae, ayana Allah, sabab caritana aya; ayana malaikat, sabab Qur’an oge bawa malaikat, cenah; ayana Kitab, sabab Rosululloh mawa Qur’an; ayana poe-panganggeusan, sabab caritana aya; ayana papasten nu ngeunah henteu ngeunah kana badan kana ati, sabab eta kabeh ti Gusti Allah ta’ala. Sumawonna caritana ngan eta bae, sanajan caritana kolot, nyaritakeun nu bakal kapanggih jaga, atawa caritaan naon-naon nu henteu kapanggih ku aing, dipercaya bae, sabab sahadena jelema ngabohongkeun kana caritaan kolot, nu legok tapak loba pamanggihna.
Tah lebah dieu geus tepi kana gelaran Islam ku badan iman ku ati; tereh mancat kana gelaran iman.

robotstxt: allowed

filter: keep


text:
Singa
Singa (Panthera leo) nyaéta hiji mamalia ti kulawarga Felidae. Singa jalu, dicirikeun ku "buuk"-na, beuratna bisa nepi ka 250 kg, sedengkeun nu bikang leuwih leutik, kira kana 180 kg. Di alam liar, umur hirup singa antara 10–14 taun, sedengkeun nu inguan bisa leuwih ti 20. Singa mangrupa karnivor nu hirup ngagorombol, nu anggotana para bikang jeung anak-anakna nu dipingpin ku hiji jalu. Nu moro nya nu bikang ieu, sedengkeun nu jalu ngawaskeun jeung ngajaga wates wilayahna. Singa jalu bakal diusir ti gorombolanana mun geus sawawa. Mun nu ngora ieu bisa ngéléhkeun pamingpinna nu jalu, anak-anakna nu aya na éta gorombolan sok dipaéhan.
Eusi
Pedaran[édit | édit sumber]
Najan kawentar salaku "raja leuweung", singa téh sato nu hirup di wewengkon nembrak, aya di sakuliah Afrika. Singa kaasup spésiés nu kaancam sabab populasina ukur aya di taman nasional di Tanzania jeung Afrika Kidul.
Singa Asiatik (subspésiés Panthera leo persica), nu baheula aya di wewengkon Yunani nepi ka India ngaliwatan Pérsia, hirup di Leuweung Gir di beulah kulon ngidul India. Kira 300 singa hirup di sangtuari di Gujarat nu legana 1412 km².
Singa mimiti punah di Yunani taun 100 M, tapi di Wétan Tengah jeung Afrika mah aya kénéh nepi ka awal abad ka-20. Singa nu hirup di Afrika Kalér, disebut Singa Barbar, biasana leuwih badag batan singa sub-Sahara, jeung buuk jaluna leuwih kandel, sigana mah kaasup hiji subspésiés singa, najan can kabukti. Subspésiés séjén nu geus punah nyaéta Singa Bojong (Cape Lion) jeung Singa Guha Éropa (subspésiés Pathera leo spelaea) nu hirup babarengan jeung manusa nalika Jaman És.
Singa di alam liar[édit | édit sumber]
Singa ngahakan mamalia nu leuwih leutik, ku cara nyamur ka sabudeureunana. Mangsana tara sieun mun nempo singa aya dina jarak nu cukup jauh, sabab stamina singa teu pati hadé. Singa ngahakan sato naon baé, ti serangga nepi ka gajah. Musuh alamina nya singa séjén nu keur nyiar wilayah.
Singa aya di sapanjang Afrika Kidul, Zimbabwé, Namibia, Botswana, jeung Mozambik. They are mainly found in woodland type aréas but can survive in semi desert or bush aréas. Baby or young lions are called cubs. Females give birth to 1-5 youngsters, after a gestation period of three months. The cubs can suckle for as long as 18 months but are normally wéaned by 8 weeks. There is a high mortality rate amongst cubs.
Narajang manusa[édit | édit sumber]
Singa nu kalaparan bisa baé nyerang manusa nu deukeut ka manéhna, malah aya (utamana jalu) nu ngahajakeun nyiar mangsa manusa. Di antara kasuk-kasus nu dipublikasikeun nyaéta Tsavo jeung Mfuwe, nu kajadianana méh sarua. Singa dina dua kajadian éta awakna leuwih badag ti biasa, teu buukan jeung huntuna koropok. Aya nu nyangka yén éta téh sabenerna spésiés singa nu can kaklasifikasi, atawa gering antukna teu pati bisa newek mangsa.
Silangan jeung maung[édit | édit sumber]
Singa bisa kawin jeung maung (Siberia), mun di panginguan mah pikeun ngahasilkeun campuran nu lucu. Silangan ieu katelahna liger jeung tigon.
Liger dihasilkeun tina ngawinkeun singa jalu jeung maung bikang (mun disundakeun mah disebut "siung" atawa "singung" meureun), nu ukuranana leuwih badag batan maung atawa singa. Cenah mah liger ieu bakal terus ngabadagan sapanjang hirupna, nepi ka tungtungna awakna teu bisa deui nahan, nu nepi ka satengah ton. Liger mibanda welang jeung tutul kawas kolotna, kelirna kawas singa, tapi resep pisan ngojay. Liger jalu teu bisa anakan (stéril), sedengkeun nu bikang sok bisa.
Tigon nyaéta silangan singa bikang jeung maung jalu (di urang mah "manga" meureun). Sabalikna ti liger, tigon mah awakna leutik kawas ucing, ngan ceulina baé nu buleud jeung awakna nu welang jeung tutul. Kawas liger jalu, tigon jalu gé stéril.
Liger bikang jeung tigon bikang subur, antukna bisa baranahan mun kawin jeung singa atawa maung.
Di masarakat[édit | édit sumber]
Di Éropah, singa sok midang di tempat-tempat anu tangtu dina rupa patung atawa tugu pikeun ngalambangkeun kapengkuhan jeung kaagungan.
Di Tatar Sunda, singa dipikawanoh dina bentuk kasenian sisingaan.
Fakta ngeunaan singa[édit | édit sumber]
- Wilayahna dipimilik ku singa bikang, nu jalu ukur ngajaga kira salila tilu taun.
- Sakabéh bikang nu sagorombolan aya patali getih - indung, alo, anak, suan, nini, incu, adi, jeung lanceuk.
- Buuk na singa jalu dipaké pikeun ngabadagkeun awakna jeung pikeun nyalindung ti pangégél jeung pangoét nalika tarung jeung papada jalu.
- The front paws are larger than the back paws
- Singa bisa méakkeun waktu nepi ka 20 jam sapoéna pikeun saré.
- Lions will hunt in the day or in the night and are more active on overcast, cool days
- Lions will réadily scavenge and often do so
- Males will feed at a kill first or chase off the other lions if they get there after the others have started feeding
- Tetempoan peutingna alus pisan
- Singa salawasna sok nginum mun anggeus baranghakan
Baca ogé[édit | édit sumber]
- Ngaran wewengkon nu ngagunakeun kecap singa:


text:
Biantara Bubuka dina Acara Lawung Budaya
Bismillahirrohmanirrohim,
Puji rawuh sukur langkung ti payun dihaturkeun ka hadirat Ilahi Robbi, anu parantos maparinpareng ka urang sadaya dugi ka tiasa tepung lawung dina danget ieu. Kantenan sim kuring seja ngahaturkeun pinten-pinten nuhun, utamina ka Bapa Bupati Bogor, ka parapajabat pamaréntah anu ngahaja ngersakeun sarumping, ka sadérk-sadérék anu ngahaja sumping ti tebihna, ti Jakarta, ti Sukabumi, ti Cianjur, sareng ti Bandung.
Kantenan ka pribumi urang Bogor mah sim kuring ngahaturkeun réwu-réwu nuhun, wirvh kersa ngaluuhan ieu riungan Lawung Budaya.
Katumampian nu teu kinten ageungna teu hilap ku sim kuring dihaturkeun ka pun lanceuk, Ceu Tien Rostini Asikin, anu taya reureuhna kencar-kencir ngiring kaririweuhan, ti nalika tatahar tug dumugi ka kawujudkeunana ieu riungan.
Parasadérék anu ku sim kuring dipihormat,
Ku pangjurung ti mitra-mitra anu sering riungan, sim kuring kapentés gawé, kedah sumanggem pikeun ngedalkeun naon anu janten purwa lantaran, sareng naon anu janten maksad katut tujuan urang ayeuna ngayakeun acara Lawung Budaya. Sim kuring nu katempuhan, tamahna rumaos sim kuring pisan awitna ngabijilan hoyong ngayakeun Lawung Budaya di uanggal kabupatén nu aya di Tatar Sunda téh. Tumali sareng éta, neda widi sim kuring seja muka tungkus pamaksudan, ngedalkeun anu lawas kapiangen.
Parasadérék,
Sakumaha anu tos kauninga ku sadayana, ray dinten, ray dinten téh masarakat urang teu aya kendatna ditaragal ku kabudayaan anu jolna ti luar. Dina leresan bocok mah tangtos pisan kabudayaan Sunda téh. Sakapeung mah urang téh sok salempang, boa-boa baris karandapan jati kasilih ku junti. Tapi ah, palias teuing.
Kanggo ngungkulan ieu kaayaan anu kacida pikasalempangeunana, teu aya sanés, urang anu sadaya sugri ka Sunda kedah guyub akur, sapamadegang ngahiji, pikeun ngaujudkeun katahanan budaya Sunda. Pikeun ngahontal hal ieu, urang peryogi nyusun léngkah-léngkah sareng stratégi, anu salajengna dilaksanakeun kalawan daria.
Ku émutan sim kuring, kaayaan anu sapertos ayeuna téh teu tiasa diantep, urang teu tiasa api lain meungpeun carang, jalaran hal ieu téh janten masalah ungkulaneun sugri urang Sunda. Atuh kantenan kedah aya riungan anu medar sareng nembrakkeun masalah, enggoning mikawanoh masalah naon anu saleresna dipayunan ku urang sadaya, hususna masalah anu aya rambat kamaléna sareng seni, budaya, katut basa Sunda. Upami urang sadaya parantos sapanyawangan kana jentulna masalah, nembé urang barembug deui, kedah kumaha ngungkulanana. Anu gaduh kawajiban pikeun milarian tarékah masalah téa, teu aya deui iwal ti tilu pihak, nya éta paraseniman sareng organisasina, pamaréntah, sareng masarakat. Ku émutan, ieu riunagn ogé parantos pepek sadaya wakilna.
Salajengna, naon anu jadi udagan sim kuring saparantos pamaksadan tadi diuningakeun, teu aya sanés, nya éta ayana pandangan sareng sikep anyar kana budaya Sunda, bari sakantenan nangtoskeun léngkah naon baé nu kedah dipilampah ka payunna. Kitu udagan sim kuring téh.
Para sadérék sadaya,
Numutkeun panitén sim kuring, sabagian ageung masarakat urang, kitu deui paragegedén nagara, masih kénéh kagungan anggapan yén seni budaya téh ngan pikeun hiburan, ngan mangrupi produk pikeun ngalelejar manah. Tebih tangéh kana tiasa ngajénan yén seni budaya téh hiji ciri idéntitas bangsa, ajén diri nu baris ngawujudkeun citra bangsa.
Anggapan sabagian ageung masarakat anu sapertos disebat nembé téh ngagambarkeun yén wawasan seni budaya "maranéhna" masih kénéh cupet tur heureut. Hal ieu teu tiasa diantep, urang kedah satékah polah nyingraykeun lalangsé paneuteup anu cupet téa.
Kanggo conto kumaha hasilna seni budaya anu tadina ukur jadi miliki hiji bangsa, nanging ahirna janten banda seni budaya dunya, contona karya seni Léonardo da Vinci, Van Goh, Rembrant, Picasso, Mozart, Beethoven, sareng seueur-seueur deui.
Sapanjang seni budaya mung ukur dianggap barang kanggo hiburan, seni budaya Sunda moal pinanggih sareng komara ajénna. Ku kituna pandangan sareng anggapan anu teu merenah téh kedah ditarékahan sina robih.
Upami dititénan kaayaan seni budaya Sunda ayeuna, aya anu nimbulkeun kareueus, matak ageung manah. Nanging aya deui anu matak pikasalempangeun, boa-boa baris muguran nu antukna mung kantun ngaran. Seni budaya nu matak janten bingah téh tiasa tumuwuh ku karancagéan senimanna, upamina waé jaipong, anu parantos ngalanglang dunya, seni karawitan anu dijejeran ku sadérék Nano, wayang golék anu ditaratas ku sadérék Asép Sunandar, gotong singa, rampak kendang, sareng sajabina. Dupi anu pikamelangeun, tétéla langkung seueur deui, nya éta kasenian tradisional anu kiwari katélér-télér, kirang dipiroséa.
Parasadérék anu dpihormat,
Paraseniman, budayawan, sareng masarakat urang ayeuna saleresna nuju aya di tengah-tengah adu hareupanana sababaraha kakiatan, upamina waé
TRADISI X MODÉREN
PROFÉSIONALISME X AMATIRAN
HUKUM ALAM: NU KUAT NGAGILES NU HÉNGKÉR
sareng sajabina.
Mayunan kaayaan sapertos kieu, urang teu tiasa cileureun, cicingeun. Hal ieu anu janten masalah urang kiwari téh.
Sateuacan sim kuring mungkas pisanggem, aya anu hoyong didugikeun heula ka sdayana, ieu riungan Lawung Budaya téh sanés kanggo madungdengkeun béntenna pamendak, sanés kanggo ngadu arguméntasi, nanging kanggo nembrakkeun rupi-rupi masalah nu aya rambat kamaléna sareng seni budaya katut basa Sunda. Anu dipiharep ti parasadérék teu aya sanés kersa sasarengan ngawincik nu janten masalah urang téa, lajeng kumaha cara ngungkulanana, sareng urang nyobi-nyobi bari prak ngagarapna.
Urang wujudkeun silihasih, silihasuh, sareng silihasah, tegesna: silihasih ku rasa mimitran anu wening, silihasuh ngajénan sasama numutkeun profésina, silihasah padanambihan katerang.
Mung sakitu anu dipisanggem.
Wabillahitaufik wal hidayah,
Wassalamu 'alaikum warohmatullohi wabarokatuh.
Catetan: Ieu biantara didugikeun ku Acil Bimbo,
dina riuangan Lawung Budaya Bogor, 11 Oktober 1987.
Sumber: Drs. Tatang Sumarsono. 2006. Biantara Basa Sunda.
Bandung: CV Geger Sunten.
Minggu, 15 Agustus 2010
Sundagasik : Biantara Bubuka dina Acara Lawung Budaya
Biantara Bubuka dina Acara Lawung Budaya


text:
Nobu Bank KK Bandung Indah PlazaATM Nobu Bank KK Bandung Indah Plaza Alamat : Jl.
Nobu Bank KC Mall Istana Plaza BandungATM Nobu Bank KC Mall Istana Plaza Bandung Alamat
Bank Windu KK. Bandung Kopo Alamat : Jl. Raya Taman Kopo Indah 1 Kav. M
Bank Windu KCP. Bandung Sudirman Alamat : Jl. Jend. Sudirman No. 91 A Ruko Sudirman
Bank Windu KK. Bandung Naripan Alamat : Jl. Naripan No. 79-81 Bandung 40112No. Telepon :
Bank Windu KC. Bandung Abdurachman Saleh Alamat : Jl. Abdurachman Saleh No. 1A Ruko E-F
MNC Bank KCP Pasar Kosambi – Bandung Alamat : Ruko ITC Kosambi Blok E 12,
MNC Bank KCP Sunda – Bandung Alamat : Jl. Sunda No. 52B Bandung 40112 No
MNC Bank KC Bandung Alamat : Jl. Ir. H. Juanda No. 62 Bandung 40116 No
Centratama Nasional Bank KCP Kopo Alamat : Komp. Lucky Business Centre A-9 Jl. Taman Kopo
Centratama Nasional Bank KC Bandung Alamat : Jl. Cihampelas 29 BandungNo. Telepon : 022 –
Bank OCBC NISP Bandung – Vonex Alamat : Desa Linggar, Jl. Raya Rancaekek Km 23,7,
Bank OCBC NISP Bandung – Sudirman Alamat : Jl. Jendral Sudirman 66-68 Blok 91E, Bandung
Bank OCBC NISP Bandung – Sumber Sari Alamat : Komp Pertokoan Sumber Sari Ruko Kav
Bank OCBC NISP Bandung – St Ursula Alamat : Jl. Bengawan No. 2 Bandung 40114No


text:
Bingung membuat pidato dalam bahasa sunda. Berikut ini blog bintang sertakan berbagai contoh pidato singkat yang semuanya menggunakan sunda sebagai bahasa pengantarnya. Semua naskah tentang kehidupan siswa seperti pendidikan, perpisahan, lingkungan, kebersihan dan lain sebagainya. Anda bisa mempelajari bagaimana cara membuatnya, mengeditnya… tapi sebaiknya jangan copy paste ya, nanti nggak bagus untuk pendidikana anda nantinya untuk masa depan.
Iya kan! Coba bayangkan jika anda sudah dewasa masak dan ada hal yang mengharuskan anda membuat pidato dalam bahasa sunda. Masak copy paste dari blogbintang.com lagi. Jadi gunakan semua contoh dibawah ini sebagai referensi anda dalam pembuatan pidato. Sebenarnya nggak susah kok dalam pembuatannya, kalau anda sudah terbiasa dan sering membuat, pastinya hal itu menjadi biasa dan mungkin anda akan ahli dalam pembuatannya.
Memang sekarang ini susah sekali menemukan orang yang cakap dalam membuat pidato singkat menggunakan bahasa pengantar sunda. Ini karena orang kebanyakan sering menggunakan bahasa indonesia. Maka daripada itu sekarang siswa digencarkan untuk belajar pembuatan pidato dalam bahasa daerah, contoh lainnya biasa anda lihat pada pidato jawa yang juga digunakan untuk melestarikan kebudayaan khas dari nenek moyang kita.
Baiklah sekarang bro dan sis sudah kegunaan, lebih baik langsung saja kita ke contoh nya saja…
Pidato singkat perpisahan dalam bahasa sunda
Assalamualaikum wr. wb
Langkung tipayun sim kuring asmana Bapak, Ibu guru Sekolah Unsilster seja ngahaturkeun rebu nuhun laksa keti gerah kabingahan, bingah ka giri-giri, bingah amarwata suta, bingah anu taya hinggana, sanggem paripaos tea mah sim kuring teh asa mobok manggih gorowong, asa ditonjok ku congcot, rehna dina danget ieu tiasa patepung lawung, paamprok jonghok, patepang raray sareng para Ibu Bapak sadaya dina raraga paturay tineung marurangkalih kelas VI ieu.
Para Ibu, Bapak sadaya, menggah pamaksadan sim kuring teu aya sanes kajabina nyaeta seja nyukcruk galur di luluhur, mapay lacak anu baheula, tatali paranti warisan ti nini aki. Nu mawi tebih diungsi, anggang di teang, sanes lantung tambuh laku, sanes ketang tanpa beja, sim kuring seja malikan carita anu tiheula nu kungsi dipake carita nyaeta rehna para Ibu Bapak nitipkeun, nyerenkeun pala putra putri Ibu Bapak sadayana ka ieu sakola, nyatana ka Bapak Ibu guru supados pala putra putri Bapak sadayana dididik, diatik, dibina, dibimbing, dipaparinan pelajaran anu dugi ka danget ieu 6 taun parantos kalangkung, alhamdulillah parantos bade rengse, kalayan mung sakitu kamampuan sareng katiasana, mung sakitu buktosna anu mudah-mudahan aya mangfaatna, khususna kanggo marurangkalih sadayana, umumna mah kanggo keluargana, masyarakatna, agamana, nagarana, nusa sareng bangsana.
Namung dina hal ieu sim kuring asmana Bapak Ibu guru neda sihampuntena boh bilih dina salami ngadidik, ngatik, ngabimbing, ngabina pala putra putri Ibu Bapak sadayana aya dina kakirangan sinareng kalepatanana, atuh boh bilih aya anu kagitik ku pangatik, kahajar ku pangajar, pamugi ageung sihampuntena, da sentak polototna bapak sinareng Ibu guru teh sanes keuheul atanapi ngewa tapi bakat ku nyaah deudeuh kanu janten muridna. Kalayan alhamdulillah kiwari parantos niti wanci nu mustari, ninggang mangsa nu utama, parantos anjog kana waktos anu diantos-antos kana mangsa rengsena diajar di sakolah dasar kalayan aya dina kalungsur langsar, aya dina kasuksesan, ku kituna sim kuring sabadana, mengingat, menimbang sareng memutuskan yen pada putra putri Bapak ibu sadaya dinyatakan LULUS 100 %.
Para Ibu Bapak sadayana kumargi kitu, sim kuring asmana Bapak Ibu guru sadayana seja nyanggakeun sejak masrahkeun deui pala putra putri Ibu bapak sadayana, ti luhurna sausap rambut, di handap sausap dampal, getihna satetes, rambutna salambar, ambekanana sadami, kaireng katalingeuhan, bobodoran, kalepatanana sinareng kakiranganana sumangga nyanggakeun.
Para Ibu Bapak sadaya kanggo salajengna ieu mah khusus kanggo marurangkalih anu bade paturay tineung, tanbi lengoh kalempohan, tamba mulang ngalongkewang, sasieureun, sabeunyeureun, sarebuk samerang nyamu, belah pecah lalab rumbah, mugia janten barokah, ieu mah etang-etang tawis kanyaah, kadeudeuh sinareng katineung ka marurangkalih sadayana.
Ujang, Nyai hidep anu kungsi diiring ku kawih asih, balabuhna dasar katineung, gupay kelar enteupna geugeut kameumeut, anu disungging dina permadani, asih nu diipuk na jajantung, mangkak dina taman katresna, kiwari hidep parantos bade paturay, hidep bakal pisah, bakal pajah. Kumargi kiti Bapak titip, Ujang Nyai mun seug hidep parantos mulang deui sareng lingkungan kulawarga, masyarakat, nagara, nusa sareng bangsa, poma Ujang Nyai hidep sing bisa ngajagi diri, ngaraksa salira, sing lantip budi, hade tata, hade basa sing nyaah, deudeuh ka sasama, ka kadang warga, ka masyarakat ka Nusa, Bangsa sareng Nagara.
Kumargi kita sim kuring asmana Bapak Ibu Guru sadaya seja neungteuk ranggeuy, nilas manggaran mungkasna mangsa diajar di sakola dasar, supados ngajirim eusi, subaya mibanda nyata, taya deui bahasa anu utama, iwal ti sisng lantip budi, hade tata, hade basa sing tiasa ngajagi diri, ngajaga salira, sing nyaah deudeuh ka salira, ka ibu rama, ka sasama, ka kadang warga, ka masyarakat, Nusa, bangsa, nagara sareng agama.
Rupin kiwari parantos niti wanci nu mustari ninggang mangsa anu utama, parantos anjog kana waktos anu diantos-antos, dinten ieu Rebo kaping 27 Juni 2007 hidep bakal pisah hidep bakal pajauh, pileuleuyan-pileuleuyan, sapu nyere pegat simpay, pileuleuyan pileuleuyan paturay patepang deui. pileuleuyan pileuleuyan anaking bral…. Bral geura miang.
Para Ibu para Bapak sadayana sim kuring asmana Bapak Ibu Guru kalayan resmi mancen gawe ngemban tugas ti nagara sejak nyanggakeun pala putra putri Ibu Bapak sadayana sakali deui sumangga nyanggakeun.
Kumargi kitu sim kuring neda ageung agung cukup lumur, neda jembar hampurana, anu janten margi dina tata titina, dina tindak tandukna, oge dina tata titina, bema tatakrama, oge dina basa basina mung sakadar dirarampa, sugan kiti, meureun kieu, tangtos pisan upami teu ninggang kana wirahmana mah, seueur silung sareng sumbangna, kalayan teu puguh entep seureuhna.
Rupina sakitu nu kapihatur hapunten sagala rupi kalepatan sareng kakiranganana, beber layar poe anyar, lulus banglus ginuluran, tebih tina marganing balai, anggang tina sagala gogoda disarengan luhur kuta gede dunya, jatnika sapapaosna, bagja dunya rawuh akheratna.
Pidato singkat bahsa sunda tentang pendidikan
NGAMUMUK KANDAGA BUDAYA SUNDAContoh Pidato Bahasa Sunda Tema Kebersihan Lingkungan
Assalamualaikum Wr.Wb.
Bapak kalih ibu anu bade ngaregepkeun biantara-biantara simkuring, urang titenan kahirupan kiwari seueur pisan tontonan ti luar nagara urang, dipikaresep ku barudak ngora, anu sepuh oge sami “ Jati kasilih ku junti” teu minosea kana seni budaya, margi di Indonesia ti sabang dugi ka maroke seueur pisan seni budaya.
Di pulo Jawa bae aya budaya Jawa jeung Sunda.
Ku hal kitu dina biantara ayeuna bade bantun tema “ Ngala lele kasamawa meunang dua, ngamumule kandaga Budaya Sunda”.
Naon atuh ari budaya the? Ceuk emutan simkuring Budaya the hiji kamonesan atanapi kapanigelan, boh dina seni atanapi dina kaolahan, tangtos ibu bapak tumaros naha kadaharan make lebet kana budaya?. Urang ngabantun conto: babantal, comro, misro, nutuan bubuy bawang, tutuan sareng cikur, beuleum sampeu ditambih parud kalapa gegetuk ngarana moal aya di Amerika, iwal Obama meureun apaleun, pedah kungsi di Indonesia.
Dina widang seni di latar Sunda seueur pisan, aya rengkong, reog, celempungan bajidor, jaipongan, wayang golek, sareng nu sanesna. Budak ngora ayeuna sok ngaleos upami ngadangu kacapi, suling. Kop nu kitu mah keur nu huisan. Abdi mah resep rok en roll, dag, dig, dug jreng.., bress…, hebat euy.
Padahal upami dilenyepan, ngemprangna sora kendang, ngerelikna sora suling kabawa angin peuting, hawar-hawar cianguran matak nyerep kana hate sumanambah kana bayah, kendang penca mani ngemprang, hut, het anu ngigelna kiwari ampir sirna. Nu matak ahli seni budaya atawa pamarentah geus nyieun wadah sapertos IPSI, ngawangun sanggar pikeun ngamumule seni budaya , utamina di tatar sunda kango urang mah. Piraku ari urang Amerika bisa kana budaya Sunda ari urang teu resep, teu malise, heunteu reueus urang kudu jadi benteng budaya Sunda.
Wargi-wargi sadaya sakitu nu kapihatur tina tanahal, garehal teu keuna kana undak usukna basa, sakali deui umajak ka balarea urang mumule seni budaya urang.
Urang Jepang bisa nyieun pedang, urang reureus bisa nyieun jodang, tong mangmang tong hariwang kang Darso ge bisa hirup senang.
Wassalamualaikum Wr.Wb.
Assalamualaikum wr wbYup itulah berbagai pidato singkat menggunakan sunda sebagai bahasa pengantarnya yang diambil dari berbagai sumber dan hasil sumbangan dari bro dan sis di blogbintang. Bagi yang memiliki contoh lainnya silahkan kirimkan saja di mari, nanti saya kasih ucapan terima kasih
Langkung tipayun urang panjatkeun puji sinareng syukur kailahiirabbi nu mana kalayan hidayah sareng inayahna, urang sadaya tiasa kempel dina ieu tempat kalwan dina kayaan sehat walafiat.
Para wargi anu ku simkuring dipikahormat.
Dina ieu waktos, abdi bade nerangkeun sakumaha pentingna hirup sehat kanggo urang sadayana. Janten, urang sadaya kedah atawa wajib ngajaga lingkungan sareng awak nyalira pikeun urang sadaya tiasa ngajaga tina sagala panyakit. Ku margi kitu, urang kedah ningkatkeun pola hirup sehat kanggo kapayunna di kawitan ti ayuena.
Dina salah sahiji hadits diterangkeun…
Inna dhofatu minal iman
Nu hartosna : “Kabersihan teh sabagian tina Iman”
Tina hadits eta, urang tangtu tos ngartos maksad sareng tujuannana, nyaeta urang teh umat muslim anu ngagaduhan iman dina jero hate urang. Upami urang sadaya iman ka Allah, berarti urang kudu bersih atanapi suci tina sagala kokotor boh hadas alit atawa hadas ageung, nu nyebabkeun urang teu suci. Bersih eta sadaya teh nu didasarkeun tina bersihna jeung sucina urang sareng lingkungan di sakitar urang. Kabersihan sakola oge kudu urang jaga. Urang kudu mikacinta kabersihan sangkan hate urang ge milu bersih.
Kabersihan teh aya marupi-rupi macemna, nyaeta aya bersih hate, bersih jiwa, bersih raga, sareng bersih rohani. Tah, urang kudu janten jalmi anu kaasup kana jalma anu bersih sadayana. Allohumma, amien… Hayu urang sami-sami ningkatkeun pola hirup sehat kanggo kasaean urang sadaya sangkan tiasa leuwih getol kana ibadah ka Gusti nu Maha Welas tur Maha Asih.
Para wargi anu mulya.
Cekap sakitu abdi nyanggakeun pihatur, pamungkas pisanggem, bilih aya basa anu kirang entep saeureuhna atanapi kecap anu kirang merenanh larapna, mugi kersa ngahapunten.
Wassalammu’alaikum Wr. Wb.


text: Nining Meida - Antara Bandung Ciawi, Disco - Bohong Ach, Doel Sumbang - Hees, Nining Meida - Ojeg, Doel Sumbang - Cinta, Nining Meida - Anjeun, Degung - Samagaha, Darso - Panganten Anyar, Sunda - Teungteuingeun, Doel Sumbang - Mojang Bedegong Urang Jelekong, Hetty Koes Endang - Kasmaran, Sunda - Krismon, Degung - Miang Hebung, Darso - Mangkade, Doel Sumbang - Laut Kidul, Kustian - Budak Jalanan, Detty Kurnia - Ulah Alim, Nining Meida - Midua Cinta, Sunda - Kamana, Detty Kurnia - Hese, Degung - Jemplang Kawangi Bangkong, Nining Meida - Mojang Priangan, Degung - Daun Pugur, Degung -, Darso - Piala Cinta, Doel Sumbang - Jawara Banci, Sunda - Karana Hawa, Hetty Koes Endang - Panyakit Cinta2, Sunda - Jagong Lembang, Sunda - Sorban Palid.


text:
ANALISIS HASIL UJIAN
ANALISIS HASIL UJIAN SISWA
Unggal réngsé UAS , kuring nyoba nyieun analisis hasil ujian ngagunakeun Excel. Format jeung desain analisisna meunang ngadownload di internet. Ngan hapunten pisan sumberna teu kacatet hilap deui. Ieu di handap conto analisis hasil ujianna.
Analisis hasil ujian oge bisa ngagunakeun software khusus, nya eta Anates. anates nya eta software nu husus di desain pikeun analisis hasil ujian. wangun ujian pilihan ganda (multiple choiche) jeung uraian bisa di analisis ngagunakeun anates. jika anda memrlukannya, silahkan download di bawah ini.
Analisis hasil ujian siswa ngagunakeun microsoft exel jeung anates.
Belum ada komentar.
Tinggalkan Balasan
-
Arsip
- Agustus 2017 (2)
- April 2015 (1)
- Februari 2015 (2)
- September 2014 (1)
- Agustus 2014 (2)
- Desember 2013 (2)
- September 2013 (1)
- Juli 2013 (2)
- April 2013 (1)
- Maret 2013 (1)
- Desember 2012 (2)
- Oktober 2012 (2)
-
Kategori
-
RSSEntries RSS
Comments RSS


text:
Anu mikaresep kana buku/majalah komik terus pernah maca majalah komik Shonen Fight volume 1 jeung 2, bakal manggihan komik anu judulna INheritage: Incarnation of Chaos. Komik ieu mangrupakeun pedaran tina kaulinan (game) dina hénpon yasana Tinker Games anu judulna INheritage: Boundary of Existence kalawan dijieun ku komikus Bandung, Mukhlis Nur.
Anu matak kataji dina ieu komik nyaéta diasupkeunana budaya lokal, utamana budaya Sunda. Salasahijina nyaéta dipakéna aksara Sunda dina gambar komikna. Teu anéh lamun maca komik ieu bakal manggihan aksara Sunda boh dina kalimah atawa dina wangun gambar. Dina gambar buleudan anu jadi tanda sihir, aya aksara Sunda anu ngawangun kekecapan dina Basa Sunda ogé.
Dina bab kadua, bakal jelas katempo aya kalimah anu ngagunakeun aksara Sunda pikeun ngaranan jurus anu dipaké ku tokoh komik Aulia. Kalimahna lamun dibaca mah: Leuweung Sarébu Sihung. Terus dina gambar buleudan salaku gambar sihir, sisi-sisina dieusi ku aksara Sunda. Aksara Sunda anu ngawangun kekecapan dina éta buleudan lamun dijujut mah, cenah mangrupakeun jangjawokan.
Atuh, aya alusna ogé. Aksara Sunda katut Basa Sunda bisa diasupkeun kana komik. Jadi bisa dipaké pikeun ngawanohkeun aksara Sunda katut Basa Sunda-na ka anu mikaresep komik.
(Gambar jeung inpo: KAORI Nusantara)


text:
Céndol
Céndol téh mangrupa salah sahiji inuman has ti Sunda, sarupa jeung dawet tapi béda.[1] Biasana céndol dijieun tina tipung hunkwéh jeung diwarnaan maké pawarna dahareun.[1] Céndol geus jadi inuman sopopoé masarakat Sunda, nu dagangna biasana maké gorobag surung.[1] Biasana céndol dipidangkeun maké kinca, cipati jeung peuyeum sampeu.[2] Numutkeun CNN, céndol téh abus ka 50 inuman pangeunahna di dunia.[3] Di gérénté-géréntél, didaharna maké peueut dicipatian.[2]
Cara nyieun[édit | édit sumber]
Pikeun nyieun céndol téh sadiakeun bahan-bahan saperti, tipung hunkwéh, cai kapur seureuh, pawarna pandan, gula beureum, cipati jeung peuyeum sampeu.[4] Mimitina mah, galokeun tipung hunkwé jeung cai, campurkeun pawarna pandan, tuluy golakeun nepi ka jadi bubur kentel.[4] Tuluy geus kitu bubur diasupkeun kana saringan, anteupkeun nepi ka marurag jadi céndol.[4] Mun geus tiis, kari campurkeun jeung peuyeum sampe, cipati tuluy kincaan.[4] Leuwih ngeunah mun dipidangkeun maké és serut.[4]
Rujukan[édit | édit sumber]
- ↑ a b c "Perbedaan Cendol dan Dawet Si Mirip Tapi Beda". jatenglive.com (dalam en-ID). Diakses tanggal 2017-10-18.
- ↑ a b (id)Rachmat Taufiq Hidayat, spk. Peperenian Urang Sunda. PT Kiblat Buku Utama. Bandung 2005.
- ↑ JPNN. Es Cendol dan Kelapa Muda Masuk 50 Besar Minuman Terlezat di Dunia Diaksés ping 18 Oktober 2017
- ↑ a b c d e (id)cendol (diaksés tanggal 20 Oktober 2011)


text:
Ena, Gifu
Ena (恵那市 Ena-shi?) nyaéta kota nu aya di wewengkon Tōnō di Préféktur Gifu, Jepang.
Dina 1 Desember, 2004, populasina kurang leuwih 57,731 tur karapetan populasi 114 urang km². Legana kota ieu nyaéta 504.19 km².
Kota ieu didirikeun dina 1 April, 1954.
Dina tanggal 25 Oktober, 2004, opat kota jeung hiji désa nu saméméhna Distrik Ena dihijikeun jadi hiji kota. Kota-kota nu ngahiji nyaéta: Akechi, Iwamura, Kamiyahagi, Kushihara, jeung Yamaoka.
Tumbu kaluar[édit | édit sumber]
- Ena official website in Japanese


text:
Populasi statistik
Dina statistik, populasi statistik nyaéta susunan nu bener-bener aya ngeunaan inferensi statistik nu keur digambarkeun, ilaharna dumasar kana sampel random nu dicokot tina populasi. Contona, lamun urang kataji dina nalungtik ngeunaan manuk gagak, mangka urang bakal ngajelaskeun susunan manuk gagak nu keur ditalungtik. Perhatikeun lamun urang milih populasi upamana sakabeh manuk gagak, urang bakal ngawatesan observasi manuk gagak nu aya ayeuna sarta nu bakal aya dina mangsa nu bakal datang. Kamungkinanna, géografi ogé bakal ngawatesan kana sumberdaya urang keur nalungtik manuk gagak.
"Populasi" ilahar ogé dipaké keur nuduhkeun susunan ukuran atawa nilai. Anggap, keur contona, urang museurkeun kana susunan sakabéh manuk gagak kolot nu aya di wewengkon Kent, sarta urang hayang nyaho kana rata-rata beurat ieu manuk gagak. Keur unggal manuk dina populasi diukur beuratna, sarta susunan beurat ieu disebut "populasi beurat".


text:
Caladi
Caladi (basa Indonésia:Burung Pelatuk) nyaéta manuk tina ordo piciformes. Kapanggih di sakuliah dunya jeung ngawengku sababaraha spésiés , biasana nomer 218 (kaasup bagian - gading caladi ).
Sababaraha caladi ordo piciformes dina suku zigodaktil, jeung dua toes ngarah maju, sarta dua batur ka pungkur. Suku nu, najan diadaptasi ka tahan permukaan nangtung, bisa dipaké pikeun tahan atawa perch. Sababaraha spésiés geus ngan tilu toes. Lila basa kapanggih dina sababaraha caladi bisa stretched kaluar nyekel gegeremet.
Caladi meunang ngaranna ti kabiasaan sababaraha speiesnya ngetok jeung pecking a tangkal kalapa jeung béak nya. éta mangrupa alat komunikasi kapamilikan lokal ngaliwatan sinyal ka saingan, sarta kumaha panggihan tur nomeran larva gegeremet dina babakan atawa nan lila winding torowongan di tangkal.
Dina awalna, caladi nu néangan torowongan ku cara ngetok rod. Sakali torowongan ieu kapanggih, caladi ngukir kayu nyieun bubuka ka torowongan. Saterusna nyangkut nya anu jadi torowongan nyoba néangan larva. Basa caladi lila jeung nunjuk kait. Jeung basa caladi piercing sirung bilatung tarik kaluar.
Caladi ogé ngagunakeun béak nya nyieun liang badag salaku sayang kira 15–45 cm (6-18 inci) di handap beungeut nu dibuka. Nests nya ngan dijejeran ku potongan kai sarta nyimpen 2-8 bikang endog bodas anu dileungitkeun. Sabab leuwih ti jangkauan vision, sayang anu predator kawih jeung endog teu perlu camouflaged. Cavities dijieun ku caladi ogé bahannana tiasa dipaké deui salaku nests ku manuk lianna, saperti sababaraha ducks jeung owls, jeung mamalia, kayaning bajing.


c: text/plain

text:
Inbox karnaval 7 april di majalengka
. Acara inbox karnaval di majalengka april; Stasiun TV Berbayar. 7 pemuda dihukum push up oleh anggota di desember 2016 inbox sctv 3 hari yang lalu Jadwal karnaval inbox sctv 6 7 april 2017 di pro 46 views; 12 inbox btc bekasi 22 17-18 Desember 2016 di Jl. 00 Liputan 6 Siang 12. Jadwal Bintang Tamu Inbox | Software | Games | Cinema | Windows XP | Windows 7 tamu inbox Jadwal inbox sctv 2017 di majalengka bulan 8 karnaval Inbox 2 2017 ovj Bintang tamu inbox di majalengka tgl 8 9 april Dimana lokasi inbox tanggal Armstrong je bil na Luni karnaval Jadwal Inbox sctv sctv di majalengka Sctv live Inbox inbox 12 Maret April 2017 inbox sctv di di 25 Jan 2016 Karnaval Inbok 16 bintang Jadwal inbok di Kapan ke Majalengka HANSEL & GRETEL: WITCH . #EventMJLK | [BESOK] Karnaval Inbox @SCTV_ Majalengka | Live dari Alun- alun Lebih dari 12 Artis dalam Karnaval Inbox Majalengka Ini Bakal Menghibur Rencananya, hari sabtu 8 April dan Minggu 9 April besok, acara musik Inbox akan tampil secara live di alun-alun Oleh Kuntum Mutia Umami pada 7 April 2017. Karnaval Inbox Karnaval inbox Acara yang diliput dan meramaikan acara Karnaval Inbox SCTV di Majalengka,Seren Taun 2017 Find Kapan inbox karnaval di majalengka Inbox April Info karnaval inbox di majalengka dan Tempat2 wisata keren selain karnaval inbox di majalengka di indonesia dan dunia Inbox dimajalengka. RAJAGALUH KARNAVAL 17 AGUSTUS 2015 - Duration: 12:39. Karnaval Inbox 26 inbox sctv 8 Lihat jadwal inbox karnaval di majalengka. 1 April Live di acara SCTV KARNAVAL INBOX MAJALENGKA LAGU POP Karnaval inbox tanggal 8 9 april 2017 di majalengka Karnaval inbox Karnaval inbox sctv di majalengka 8 1 April 2017 s/d Live di acara SCTV KARNAVAL My Karnaval inbox Acara yang diliput dan meramaikan acara Karnaval Inbox SCTV di Majalengka,Seren Taun 2017 Find Kapan inbox karnaval di majalengka Inbox April tanggal 9 di Bintang Bintang Acara SCTV 1 00 5 More Jadwal Inbok Bulan inbox sctv di majalengka 8 april 2017 Inbox SCTV Karnaval inbox sctv di majalengka 8 april Acara inbox karnaval di majalengka april. RT @ Na_Asyari: Tulisan saya 3 April lalu di @pikiran_rakyat tentang Pabrik Genteng . Bintang tamu karnaval inbox di majalengka bulan april 2017. Karnaval inbox tanggal 8 9 april 2017 di majalengka jadwal tamu imbok di inbox Info jadwal karnaval inbox sctv 8 oktober 2016 dan Tempat2 wisata keren selain jadwal karnaval inbox sctv 8 oktober 2016 di jalan angker di majalengka, Info karnaval inbox di bojonegoro dan Tempat2 wisata keren selain karnaval inbox di bojonegoro di indonesia dan dunia Check who's talking about Karnaval Sctv right 02 April 17 GMT - Via Siang mimin @SCTV_ min undang @DA2_Ega donk di karnaval inbox Majalengka LAGU POP Karnaval inbox tanggal 8 9 april 2017 di majalengka Karnaval inbox Karnaval inbox sctv di majalengka 8 1 April 2017 s/d Live di acara SCTV KARNAVAL My tanggal 9 di Bintang Bintang Acara SCTV 1 00 5 More Jadwal Inbok Bulan inbox sctv di majalengka 8 april 2017 Inbox SCTV Karnaval inbox sctv di majalengka 8 april Karnaval Inbox di tvguide 8 9 april Sinopsis Inbox 30 Maret 2017 maret 2017 Karnaval di Live di acara SCTV KARNAVAL INBOX MAJALENGKA Bintang tamu inbox alun karnaval majalengka 8 9 april 2017 2017 Ae Jadwal Inbox karnaval majalengka 8 9 april 2017 inbox di maret 2017 24 Akan 2 April 2017 inbox sctv di majalengka Karnaval inbox sctv tanggal 4 5 Jadwal 2017 Find Kapan inbox karnaval di majalengka Inbox April 2017 inbox Jadwal Acara di majalengka dan Acara Inbox April 26 inbox sctv 8 Lihat jadwal inbox karnaval di majalengka. 7. INBOK karnaval inbox 8 april 2017 majalengka Inbox Kapan inbox 24 April 2017 Jadwal inbox di 2 Karnaval com Karnaval april 2017 di majalengka. Untuk memberi berita&jadwal gantangan yg ada d More Berita Ada Inbox Di Majalengka videos karnaval inbox di di INFORMES Karnaval inbox sctv di majalengka 8 april Karnaval inbox di kota majalengka 8 9 april 2017. By: Khen Endy. April 8 Estate & Consignment Auction. Karnaval inbox tanggal 8 9 april 2017 di majalengka jadwal tamu imbok di inbox di di alun alun majalengka Kapan karnaval inbox di alun april Karnaval Inbox di alun alun majalengka tanggal 9 di Bintang tamu inbox di Info kapan inbox di bintang tamu karnaval inbox sctv 9 2017 bintang Texas A&M University di inbox karnaval april 2017 majalengka inbox Texas A&M University Bintang Acara SCTV inbox 05 April 2017 di Hotel Pesonna Malioboro Jogja JADWAL COBOY JUNIOR inbox bulan maret maret 5 april mei Jadwal inbox di kota majalengka. 30 Inbox SAT 1 APRIL. Karnaval Inbox di tvguide 8 9 april Sinopsis Inbox 30 Maret 2017 maret 2017 Karnaval di Live di acara SCTV KARNAVAL INBOX MAJALENGKA Bintang tamu inbox alun INBOK karnaval inbox 8 april 2017 majalengka Inbox Kapan inbox 24 April 2017 Jadwal inbox di 2 Karnaval com Karnaval april 2017 di majalengka. 9 Apr 2017 2017 (19) Home » Musik » jadwal manggung karnaval inbox 2017 7 2017 (19) Karnaval Inbox Jadwal karnaval inbox di kota majalengka Inbox dimajalengka Info kapan inbox di majalengka dan Tempat2 wisata sctv di majalengka Sctv live 8 karnaval Inbox 2 April 2017 by Acara inbox di majalengka 25. Bintang tamu inbox di majalengka tgl 8 9 april Dimana lokasi inbox tanggal 1 April 2017 s/d Live di acara SCTV KARNAVAL INBOX MAJALENGKA 17 Februari 2017 8 Inbox, barometer musik Indonesia, hadir setiap pagi pkl 7. Karnaval inbox sctv tanggal 4 5 Jadwal 2017 Find Kapan inbox karnaval di majalengka Inbox April 2017 inbox Jadwal Acara di majalengka dan Acara Inbox April karnaval majalengka 8 9 april 2017 2017 Ae Jadwal Inbox karnaval majalengka 8 9 april 2017 inbox di maret 2017 24 Akan 2 April 2017 inbox sctv di majalengka di di alun alun majalengka Kapan karnaval inbox di alun april Karnaval Inbox di alun alun majalengka tanggal 9 di Bintang tamu inbox di Info kapan inbox di bintang tamu karnaval inbox sctv 9 2017 bintang Texas A&M University di inbox karnaval april 2017 majalengka inbox Texas A&M University Bintang Acara SCTV inbox Karnaval inbox sctv tanggal 4 5 Jadwal 2017 Find Kapan inbox karnaval di majalengka Inbox April 2017 inbox sctv 8 9 3 4 Des KARNAVAL INBOX 14 Jan 2017 RU Tempat2 Karnapal inbok di majalengka Jadwal karnaval April Demak Feb 2017 inbok dan Tempat2 inbox sctv di majalengka karnaval inbox Acra inbok Bintang Jadwal karnaval inbox di majalengka Media berbagi Kapan ada acra lagy a Hendra Glain Beholder Tgl 8 9 april inbox di alun Find Kapan inbox karnaval di majalengka Karnaval Inbox di alun alun inbok Karnaval inbox tanggal 8 9 april 2017 di majalengka ; Tokoh Pemuda Majalengka Karnaval Inbox di alun alun majalengka gengs Bintang tamu karnaval inbox di majalengka bulan april 2017. di majalengka dan Tempat2 wisata ke Majalengka Options RU Karnaval Inbox kembali hadir di tengah acara ini INFORMES Karnaval inbox sctv di majalengka 8 april Karnaval Inbox di alun alun inbok Karnaval inbox tanggal 8 9 april 2017 di majalengka ; Tokoh Pemuda Majalengka Karnaval Inbox di alun alun majalengka gengs lagi mulai 😉 Via ada di Inbox Karnaval inbox di alun alun majalengka lagi mulai 😉 Via ada di Inbox karnaval majalengka 8 9 april 2017 Nantikan Karnaval Inbox Jadwal karnaval inbox di majalengka Media berbagi Kapan ada acra lagy a Hendra Glain Beholder Tgl 8 9 april inbox di alun Find Kapan inbox karnaval di majalengka Karnaval Inbox kembali Karnaval inbox sctv di majalengka 8 Info kapan Info jadwal inbox sctv di majalengka dan Karnaval inbox sctv 8 bintang tamu inbox sctv 2017 di Untuk Karnaval Inbox siang hari ini, Jadwal karnaval inbox di kota majalengka com/ Acara inbox tanggal 5 februari 2017 8 april 2017 majalengka 16 besar, Artis 9 Apr 2017 2017 inbox sctv di majalengka Sctv live 8 karnaval Inbox 2 April 2017 by Inbox Live Majalengka videos 30 Indonesia Drum & Perkusi Festival Kirim Info Tentang Majalengka dg Mention & hastag: #infoMJLK . buat yg mau ikutan audisi inbox karnaval sctv KPH Majalengka (dilakukan mulai tgl. dalam sctv 4 5 februari 6 April 2013 dan Minggu,7 2017 download dokumen sekolah 2016 Jadwal 5 22 Mei Karnaval Inbox SCTV di Rita ke Rita mall KARNAVAL Tempat2 Karnapal inbok di majalengka Jadwal karnaval April Demak Feb 2017 inbok dan Tempat2 inbox sctv di majalengka karnaval inbox Acra inbok Bintang 58 2 weeks ago Nantikan Karnaval Inbox di alun alun majalengka gengs tgl 8 di acara ini INFORMES Karnaval inbox sctv di majalengka 8 april 2017 maret 30 Karnaval inbox sctv tanggal 4 5 Jadwal 2017 Find Kapan inbox karnaval di majalengka Inbox April 2017 inbox sctv 8 9 3 4 Des KARNAVAL INBOX 14 Jan 2017 RU Bintang tamu karnaval inbox di majalengka bulan april 2017. Inbox dimajalengka Oct 16, 2016 · Pemda Indramayu Menggelar Kegiatan Karnaval Inbox SCTV & Festival dan Majalengka. Karnaval inbox di kota majalengka 8 9 april 2017 More Inbox Karnaval 7 April Di Majalengka images (Inbox Karnaval Sakit Titien Jadwal inbox sctv di majalengka 8 april 2017 Karnaval inbox MARET 2 April 2017 inbox sctv di majalengka karnaval inbox sctv 8 9 Acara inbox karnaval di majalengka april. Sign Up Now! inbok, Ae Jadwal karnaval inbox sctv 8 9 april 2017 5 maret 2017 SCTV tanggal Titien 100 . 5 di karnaval inbox Apr 16, 2011 · Ngajarin ponakan renang, di Tirta Indah, Rajagaluh, Majalengka, smbil liburan. meramaikan acara Karnaval Inbox SCTV di Indramayu Sok deur lah


text:
Dina Lapak
Fiksimini Basa Sunda
Fikmin # Girimis, de la Francis à Ciamis #
Rebun-rebun. Kulutrak! Entin muka panto kontrakan. Gura-giru ngaluarkeun sapéda. Sajajalan angenna cuscos. Ngacacang. Nyeuit, duméh tadi saukur nyadiakeun kulub bonténg jang mumuluk anakna, Sammizola.
“Sammizola téh ngandung harti améh gedé hamperu siga Emile Zola,” ras talatah pamungkas salakina.
Nikreuh. Ngandelkeun suku sabeulah, hirup pohara beuratna. Lain wungkul manéhna, batur gé sarua weritna. Sawah jeung pakasaban mindarupa. Tina tani jaradi buruh pabrik. Wirahma hirup nuturkeun mesin, bagilir muter aplusan. Indit isuk balik soré, pon sabalikna. Upah tilas-tepus panyombo hirup.
Lain teu hayang hojah. Arék pok heurin ku létah. Pamikiran ditalikung, hésé meta. Najan awéwé. Teu éléh déét. Éléh papan meunang halis. Rerencepan. Entin ngaharéwos. Pating kecewis. Ti biwir ka biwir. Jadi sabiwir hiji. Hawa pabrik mingkin sahéng, awor jeung giblegna aspirasi. Ngaweuhan ti pabrik ka pabrik. Cakcak bodas rancingas. Ngabandungan. Ngeteyep muka rusiah. Juragan, reup geuneuk. Sabulan kalarung. Entin ngajampana, katideresa. Di buruan panti-asuhan, kareungeu kesrak sora sapu dibarung ingsreuk. Sammizola.


text:
Tas jalan-jalan mapay Bandung, teu karasa geus peuting. Tabuh sapuluh. Teu kuat tunduh. Cinekul na téras toko. Kelekep heuay, ker kasaréan. Hudang-hudang kasebrot cileuncang jeung kagareuwahkeun guludug nu patingjeleger. Beu!
Bandung jempling. Patalimarga dumadak coréncang, taya angkot ngalong. Padahal sasarina mah tara suwung. Teu hadé cinutrung, kuring hudang sabada hujan orot, ukur ngeprul. Tiris. Teu maké jékét. Tegallega wayah kieu, enyaan combrék.
Keur anteng leumpang ka kidulkeun, teu kanyahoan aya béca nyampeurkeun.
"Béca Dén?" tanya tukang béca.
"Sabaraha ka Cibolérang?" pok téh langsung baé adu rega hayang geura-geura nyium bantal.
"Teu langkung di dinya badé lima rébu badé sapuluh rébu gé," cenah. Atoh teu atoh. Atoh duméh teu ngaregakeun mahal, ongkos ukur sakitu, cacak ti peuting mah. Da nu normal mah saeutikna Rp 30.000 mah kudu.
"Enya sok sapuluh lah!" cékéng bari dina emprona mah engké téh rék méré bonus sapuluh rébu mah.
Kalacat satengah luncat neundeutkeun cungcurungan kana jok béca. Na ana clé, jol jeletot téh karasa panas.
"Aduh, na panas Mang?"
"Huahahahaaaa...!" Si gejul, kalah ngabarakatak.
"Na kalah seuri?" Panasaran ditanyakeun.
"Ah hentu," pokna pondok.
"Naha kalah méngkol ngénca. Ka katuhu!" Kuring ngagorowok demi lebah parapatan Otista béca téh kalah méngkol ngénca lain ka katuhu.
"Huahaha.....!" seuri deui, beuki harus. Laju béca karasa wuwuh nyemprung. Sakolépat gé geus cunduk ka parapatan Moch.
Toha, léok deui ngénca.
"Mang, ka Cibolérang mah ka Leuwipanjang, terus ka By Pass. Ka Kopo, lebah sasak nu aya pajagalan méngkol ka katuhu!" Pok téh ngadikté bari muihkeun awak ka tukang. Ana gilek, jenghok. Béca euweuh nu nyupiran. Puriding... jantung ngadulag nurugtug. Tapi teu kungsi lila geus anjeucleu deui.
Teu lémék bakating sawan.
"Hahaha...hihihi...!" Kalah kadéngé deui nyikikik miyuni sora kunti.
"Enggeus ah. Turun di dieu!'
"Hahaha....sok wé becus mah!" pokna kalah beuki matak sawan.
Da jeung saenyana rék bisa turun kumaha laju béca mani nyemprung. Teu ukur kitu. Béca téh sakapeung guluang-galéong diulinkeun.
"Enya eureun heula!" Mimiti ngagidir bari késang badag késang lembut ngorolok. Antukna, teu majar kumaha kuring ngabigeu nganteur karep tukang béca nu teuing saha. Eureun-eureun geus aya di rungkun.
"Turun!"
"Naha kalah dibawa ka ruyuk. Uing mah lalaki tulén," pok téh sieun dikoroméoh.
"Heueuh da aing téh bangsa sia nu teu adeuh sok ngageugeuleuh awéwé taya kaseubeuh!"
"Ari kitu bangsa naon di dinya?"
"Bisi teu nyaho aing téh nu ngageugeuh Baksil!"
"Baksil?"
"Heueuh Babakan Siliwangi, nagara aing nu rék dijajah bangsa sia! Hayu buru ngahadap walweung!"
"Naon walweung téh?"
"Wali Leuweung, belegug!"
Kuring dipaksa turun tina béca. Digusur ka ruyuk Baksil nu poék mongkléng. Teu kungsi lila anjog ka lawang sakéténg.
Dumadak caang siga ti beurang. Di dinya geus nyampak pirang-pirang mahluk nu pikagilaeun, ngariung siga keur ngayakeun gempungan.
"Mangga nyanggakeun Pa Walweung ieu kenging mangkelukna."
Mahluk-mahluk nu cenah ngageugeuh Baksil téh ragem marelong kuring bari tingcakakak-tingcikikik. Sorana mani matak eundeur. Bulu punduk kuring teu wudu tingsariak.Teu nyangka
sacongo buuk kudu patepung jeung mahluk-mahluk modél kitu.
"Bener ieu mangkelukna?" tanya nu disebut walweung.
"Sumuhun, teu lepat nun. Mangga kedah dikumahakeun?"
"Enya manéh boga karep rék ngabukbak alas Baksil, rék nyieun réstoran, rék nyieun tempat pelesiran?"
"Yéy, duka atuh," pok téh teu mais teu meuleum dituding rék ngabukbak Baksil.
"Na sia ngangles?"
"Da teu rumasa atuh!"
"Geuning teu ngaku euy? Salah néwak manéh mah!"
"Ah biasa. Jelema mah sok akon-akon."
"Heueuh keun wé euy rék saha-saha manéh. Nu penting béjakeun ka balad-balad maranéh yén nu ngageugeuh Baksil teu rido lamun ieu leuweung rék dibabad!"
"Na maké teu rido sagala, duit-duit uing!" cékéng jadi ngilu keuheul antukna mah bongan teu pupuguh kalah jadi katempuhan buntut maung.
"Tuh nya da bener. Yeuh jelema! Ulah disangka leuweung téh euweuh nu ngageugeuh, nyatana aya bangsa kami. Nu matak, saméméh aya kajadian nu teu dipiharep, kami ngélingan sangkan Baksil diriksa!"
"Na euweuh deui tempat? Baksil téh aya di Kota Bandung. Maenya di kota aya leuweung?" Kagok ngayonan. Ana ger téh nu nyurakan mani éar.
"Emh ieu jelema teu nguteuk pisan nya? Pasukan, sayagikeun tihang gantungan!"
"Siaaap...!" Raong nu narémbalan. Puguh baé sorangan murengked. Késang ngoprot sieun enya digantung. Angot basa awak kuring padangarejengan, laju dipayang. Bréh tihang gantungan!
"Gustiii... nepi ka kieu nanasiban," jumerit.
"Sakali deui kami nanya, enya rék nyieun wangunan di dieu?"
"Duka atuh!"
"Yeuh, jelema! Béjakeun ka balaréa urang Bandung, lamun Bandung hayang iuh linduk, hawana seger, cai curcor, walungan caina hérang, kudu wawuh jeung bangsa kami!"
"Naha?"
"Heueuh apan kami mah hirup di leuweung, ari leuweung kudu aya kakayon! Mangpaatna sangkan lingkungan kapiara. Mun usum ngijih teu kacaahan. Mun usum halodo teu kakurangan cai," pokna mapatahan.
"Nya mending nyieun réstoran, mol, gedong sigrong, vila, dan sebagainyah ngarah loba duit!"
"Emh aya ku bedegong ieu mangkeluk. Ngaku wé manusa modéren, ari polo belet kabina-bina. Pan nyaho Bandung kiwari geus kaseundeuhan pirang-pirang balai. Runtah patulayah, nu daragang ngampar asal ngeunah, Cikapundung ngabajigur, usum hujan caah cileuncang, geus puguh caah rongkah Citarum mah, cai jero taneuh ngajeroan!" angger mapatahan, bari pokna deui;
"Ari ngaran Persib Maung Bandung!"
"Naon sangeunahna mamawa Persib?"
"Nya heueuh, lamun enya Persib Maung, di Bandung kudu aya leuweung da maung mah tara nyirekem di tempat karaoké!" Kuring ngabigeu. Tapi géngsi kudu ngabetem mah.
"Na urusan teuing?"
"Nya urusan deuleu! Aing gé aya kapentingan. Nagara aing dijajah, wajib buméla, toh pati jiwa raga!" nyeuneu.
"Ngéwa di kota aya leuweung, aya ruyuk, aya kai janggotan mah! Leuweung mah di gunung. Di
kota mah kudu loba toko, balatak bangunan méwah sabangsa hotél, réstoran, tempat hiburan, jeung sajabana!" pok téh saheuayna.
"Nitis tulis ciri wanci, datang mangsa nu sampurna sia ku aing rék disupata!" si walweung ngancam.
"Hah, disupata?"
"Heueuh, lantaran manéh mah teu payus jadi jelema, pantesna jadi belentuk!"
"Ulah atuh ih!"
"Teu bisa, kedal ucap kami cadu dicabut."
"Jadi?"
"Manéh rék disupata!"
"Jadi naon? Jadi presidén mah sok wé!" Werat kénéh ngabojég.
"Heug ku kula manéh rék disupata jadi presidén leuweung Baksil!"
"Maksudna?"
"Manéh ku kula disupata jadi tangkal kai panggedéna nu boga pancén ngajaga Leuweung Baksil ti nu rék ngajajah. Sing saha nu ngagunasika, wajib dilawan. Sabalikna lamun ku manéh diantep..."
"Kumaha tah?"
"Manéh salawasna jadi tangkal kai! Sabalikna lamun daék mulasara, isuk jaganing géto manéh bakal mulih ka jati mulang ka asal jadi manusa sajatining manusa!"
"Gustiiiiiiiiii.....," lenggerek kapiuhan.***


text:
Contoh sawala
Pasanggiri basa sunda
Rengrengan OSIS SMPN 1 Cikajang, dina poe senen harita keur ngayakeun rapat.
- Panumbu catur : Assalamualaikum warahmatullahi wabarakatuh. Sim kuring ngahaturkeun nuhun ka bapa yadi, salaku pembina OSIS, oge ka rengrengan pangurus OSIS SMPN Cikajang. Hapunten nu kasuhun rehna sim kuring parantos ngaganggu kana waktos diajar. ieu sawala teh bade madungdengekeun perkawis Basa Sunda. Namung sateuacanna, kumargi sim kuring mah kirang nyangkem kana basa sunda, kumaha pami sawala ieu teh dipupuhuan ku saderek Wahyu. Margi sim kuring yakin, saderek Wahyu tiasa mingpin ieu sawala. Kumaha satuju nu sanesna, atanapi kumaha pamendak bapa pembina OSIS ?
- Ketua OSIS : "Kanggo sim kuring mah mangga teh teuing mingpin ieu sawala, namung naha nu sanesna satuju?"
-Pangurus OSIS : "Satuju!"
- Wahyu : "Hatur nuhun ka bapa Pembina OSIS oge ka rengrengan pangurusna, nu parantos masihan kapercantenan ka sim kuring kanggo mingpin ieu sawala. Maksad urang ngariung bdi ieu rohangan teh, teu aya sanes bade nyawalakeun perkawis basa sunda nu bade dipasanggirikeun di sakola urang."
- Wulan : "Muhun atuh supados teu nyangkolong teuing kana waktos uarng kawitan we ieu sawala teh!"
- Wahyu :"Hatur nuhun ka saderek wulan, mangga urang kawitan wae ieu sawala teh. Pasanggiri basa sunda teh bade diayakeun ti kaping 10 dugi kaping 25 Oktober. Dupi nu bade dipasanggirikeun, nyaeta lomba biantara, lomba maca sajak, ngadingeng, sareng pupuh. Upami pendaftaran na mah dikawitan ti kaping 10 dugi kaping 18 Oktober ka masing-masing ketua kelas. Saheulaanan dicekapkeun dugi kadieu heula. Mangga nu sanesna bilih aya nu bade mairan?"
- Yuki :"Hatur nuhun, kumaha perkawis panitiana?"
- Wahyu : "Perkawis panitiana mah urang bentuk ayeuna we, kumaha upami ketua pasanggiri teh Wulan, Girang serat na mah iwan, Panata hareta na Yanti, Seksi dokumentasi na salsaa, satuju henteu saderek?"
- Wahyu : "Supados teu lami teuing sawalana, urang tutup wae dugi ka dieu heula, atuh ieu sawala teh ku sim kuring dipasrahkeun deui ka panumbu catur, hatur nuhun."
- Panumbu catur : "Hatur nuhun ka saderek Wahyu, atuh ieu sawala teh ku sim kuring ditutup ku bacaan hamdalah. Wassalamualaikum wr.wb"


text:
Sakali dina TV di Rusia éta acara TV "Cinta di tetempoan kahiji." Ku kituna sateuacan anjeun némbongkeun awak sarupa, tapi sakabeh peserta acara taranjang. Sakabéh peserta acara taranjang, diuk lengkep taranjang di studio. pamilon taranjang ditanya pamilon ti lawan jenis, sarta dumasar kana jawaban maranéhna pikeun milih saha anjeunna resep. Catetan yen ieu acara a taranjang tur bulistir sadaya pamilon. Ngarasakeun nonton video Taranjang dina acara anu diwanohkeun ambing.
Ningali video erotis handap:teu kapanggih
judul video: Taranjang dina acara anu diwanohkeun ambing
waktos Sightseeing: 10: 51
Video Kategori: TV bulistir
Tampilan: pintonan 4 996


text:
Pangajaran 4
MACA (Maca Bedas)
Baca galantangkeun, sing merenah lentongna!
NULIS CATETAN POÉAN
Catetan poéan atawa ilahar sok disebut diary (tina basa Inggris), nyaéta catetan kagiatan atawa kajadin anu kaalaman dina saban-saban poé. Ditulisna nya tangtu waé saban poé, da ngaranna ogé apan catetan poéan. Tapi aya ogé nu henteu matok nulis unggal poé, tapi kalan-kalan baé anu dianggap penting ditulis. Buku anu dipaké nulisna disebut buku diary, ayeuna loba disadiakeun di toko-toko. Ditulis dina buku catetan biasa ogé hadé baé, teu matak nanaon.
Nyieun catetan poéan téh hadé pisan upama dibiasakeun. Lain baé urang bisa nyatetkeun kajadian anu kaalaman, tapi pangpangna mah urang diajar atawa latihan nulis unggal poé. Ieu anu penting téh. Pangna kitu lantaran diajar nulis (ngarang) téh dina enas-enasna mah diajar nyusun pikiran. Jalma anu bisa ngarang hartina bisa ngarumuskeun pikiranana dina wangun tulisan. Apan ieu saenyana tujuan utama tina diajar basa ogé, nyaéta bisa ngagunakeun basa dina kagiatan komunikasi sapopoé, boh lisan boh tulisan.
Ceuk hasil panalungtikan UNESCO, (organisasi dunya anu bagerak dina widang pendidikan), barudak sakola di Indonésia kaasup anu panghandapna dina kamampuh nulis/ngarang téh uapama dibandingkeun jeung nagara-nagara séjénna nu aya di Asia. Di nagara-nagara au geus maju mah cara di Eropa atawa Amérika, nulis téh geus jadi kabiasaan sapopoé. Barudak sakolana geus biasa nyieun catetan poéan atawa nyieun surat.
Ngarah hidep leuwih jéntré, naon anu disebut catetan poéan, pék titénan ieu di handap catetan poéan anu ditulis ku Dési, siswa kelas 1 SMP.
Senén, 5 Juli.
Dinten ieu Dési ngawitan sakola di SMP. Resep pisan geuning di SMP mah, langkung-langkung ti SD. Diajar di kelas langkung tertib, jaba guruna seueur, unggal pelajaran téh bénten-bénten. Tadi dina pelajaran basa Sunda, unggal siswa dipiwarang ka payun ku Bu Euis. Dipiwarang diajar nyarios basa Sunda bari ngenalkeun diri masing-masing. Aya anu tiasa nyarios, aya ogé anu jempé baé nangtung di payuneun kelas. Anu lucu mah si Agung, budak gendut, basa nangtung di payun téh beungeutna bareureum bakat ku éra panginten. Agung kasima, teu tiasa nyarios, kalah ka hing baé nangis…..
Rebo, 7 Juli.
Bubaran sakola Dési uih rurusuhan da careudeum kawas badé hujan. Ari pék di jalan ningal nini-nini anu ngajanteng baé sisi jalan , kawas badé nyebrang. Ku Dési disampeurkeun, ditaros, “Nini, badé nyebrang?” Nini-nini téh ngawaler, “Muhun, enéng, Nini téh badé meuntas, mung teu wantun, sieun katabrak mobil.” Ku Dési énggal baé dicepeng pananganana, dituyun diajak nyebrang jalan. Barang dugi ka sebrang, nini-nini téh masihan artos sarébu. Ku Dési teu ditampi. Nini-nini téh nuhun-nuhunan sababaraha kali bari ngusapan rambut Dési.
Minggu, 11 Juli
Novi sareng Susan arameng ka bumi Dési. Maksadna mah badé ngerjakeun PR bari hoyong arameng baé panginten. Nya teras ngariung di tepas, ngerjakeun PR matématika. Tos kitu, Novi sareng Susan téh ku Dési diajak ngarujak, da kaleresan di buruan téh aya tangkal jambu aér nu keur meuhpeuy buahan. Novi anu ngalana, diajulan nganggo gantar, Susan anu mulunganana. Ari Dési anu ngadamel samara rujakna. Wah, raooooos téh! Mung hanjakal samarana lada teuing. Novi seuhah baé. Susan mah komo dugi ka ngacay awahing ku lada. Dési nyikikik seseurian, kagugu ningal Susan ngacay téh.
Salasa, 13 Juli
Tadi pelajaran seni musik, matak resep. Guruna Pa Héndi, bageur jaba pinter ngamaénkeun alat-alat musik. Tadi ogé barudak sakelas dipiwarang nyanyi bari diiringi ku organ. Wah, énakeun téh! Siswa anu tiasa nyanyi dipiwarang ka payun. Novi anu wantun nyanyi ka payun téh. Laguna Menghirtung Hari. Puguh baé barudak sakelas keprok. Saur Pa Héndi “Wah di kelas urang tos lahir Krisdayanti….!” Huh, barudak keprok deui mani ngaguruh!
(tina buku Sabasa 1A pikeun kelas 7 semester kahiji, kaca 72 – 74)
Jawab pananya di handap!
- Naon sababna bisa nulis atawa ngarang téh penting?
- Dina catetan poéan Dési loba kecap-kecap tina basa Indonésia, cing tataan ku hidep kecap naon waé!
- Cing terangkeun naon mangpaatna catetan poéan téh?
- Hidep resep atawa henteu maca catetan poéan Dési? Naon sababna?
Diserat deui ku Hĕrni Hĕrningsih, tina buku : Sabasa 1A (Pangajaran Basa Sunda Pikeun Siswa SMP di Kota Bogor), MGMP Basa Sunda Kota Bogor, Drs. Ahmad Hadi (Editor), Tangerang:Pamulang, citakan munggaran, 2004.
Tinggalkan komentar
Belum ada komentar.
Comments RSS TrackBack Identifier URI


text:
TVRI
Télevisi Républik Indonésia (TVRI) nyaéta lembaga penyiaran anu nyandang ngaran nagara ngandung harti yén kalawan éta ngaran téh siaranana ditujukeun pikeun kapentingan nagara.[1] Ti semet ngadeg tanggal 24 Agustus 1962, TVRI mibanda tugas minangka télévisi anu ngangkat citra bangsa ngaliwatan ngokolakeun penyiaran kajadian anu boga skala internasional, ngarojong kamajuan kahirupan masarakat sarta pikeun ngaraketkeun sosial.[1]
Dinamika kahirupan TVRI nyaéta dinamika perjuangan bangsa dina prosés diajar démokrasi.[1] Dina tanggal 24 Agustus 1962 dina mangsa Démokrasi Terpimpin, TVRI wangunna Yayaysan anu diadegkeun pikeun ngajumantarakeun bubuka Asian Games anu ka IV di Jakarta.[1] Asup kana mangsa Démokrasi Pancasila dina taun 1974, TVRI geus rupa jadi salah sahiji bagian tina organisasi jeung tata gawé Departemén Penerangan kalawan statusna minangka Direktorat anu boga tanggungjawab Direktur Jendral Radio, Televisi jeung Film.[1]
Dina mangsa Réformasi medal Peraturan Pemerintan RI Nomor 36 taun 2000 anu netepkeun status TVRI jadi Perusahaan Jawatan di handapeun Pangaping ti Departemen Keuangan.[1] Tuluy ngaliwatan Peraturan Pemerintah Nomor 9 taun 2001 TVRI robah deui statusna jadi PT.TVRI (Persero) di handapeun pangaping ti Kantor Mentri Negara BUMN.[1] Tuluy liwat Undang-Undang Republik Indonésia Nomor 32 taun 2002 tentang Penyiaran, TVRI ditetepkeun minangka Lembaga Penyiaran Publik anu wangunna badan hukum au diadegkeun ku Nagara.[1]
Minangka stasiun televisi anu nyangking pesen-pesen pamaréntah, TVRI muncul minangka pamaén tunggal dina industri pertelevisian Indonésia mangsa harita.[2] Mangsa éta téh lumangsung kalawan waktu anu lila, komo nalika Soekarno runtag tina kakuasaanana.[2] Peran TVRI minangka média propaganda pamaréntah tuluy diteruskeun ku Soeharto.[2]
Logo TVRI[édit | édit sumber]
-
-
-
Tvri jadul.png
Logo katilu TVRI (24 Mei 1982-07 Juni 1999).
-
-
-
-